c: text/html

text:
Bawang bodas
Bawang bodas atawa Allium sativum L, mangrupa pepelakan anggota familia lilaceae anu loba tumuwuh di indonésia utamana di Jawa Tengah sarta Nusa Tenggara.[1]
Daptar eusi
Asal Muasal[édit | sunting sumber]
Asia tengah nya éta lokasi anu mangrupa pusat asal muasalna bawang bodas sarta A Longicuspis anu boga sipat éndemik di Asia tengah, bisa mangrupa tipe nini moyang liarna.[2] Bisa dicindekkeun A Longicuspis ngahasilkeun siki anu bisa tumuwuh, samentara bawang bodas biasana henteu tapi sawatara klon A Sativum bisa ngahasilkeun sababaraha siki anu bisa tumuwuh.[2] Kiwari keur diupayakeun pepelakan anu bisa dikembangkeun ku siki.[2] Bukti isozom terkini nunjukkeun yén misahkeun bawang bodas ti A Longicuspis kurang bener.[2] Aya bukti deui yén bawang bodas téh geus biasa digunakeun di Mesir saméméh taun 2000 SM, jeung di Cina ogé di India leuwih ti 1000 taun ka tukang.[2] Padang ti Eropa mantuan nyebarkeun bawang bodas terus-terusan nepi ka jadi komoditas sayuran anu penting di dunia, minangka bumbu pikeun masakan.[2] Sanajan ngan ukur dipaké sapersapuluhna tibatan bawang beureum, bawang bodas mangrupa Allium kadua anu loba digunakeun.[2] Bawang bodas loba diproduksi hampir ku sakabéh negara,jeung dibudidayakeun anu dimimitian ti khatulistiwa nepi ka lintang 50°.[2] Sanajan tumuwuh sarta rupana rada jiga bawang bombay, bawang bodas béda dina hal daunna anu padet, wangunna ngabentuk hurup V, jeung ngagulung sacar longitudinal.[2] Nu ngabédakeun tinu séjénna nya éta yén ujung daun bawang bodas teu nendeun kadaharan, ngan
Ciri-ciri[édit | sunting sumber]
Bawang bodas anu penting pikeun obat nya éta beuti batangna anu miboga bau anu khas aromatik, rasana lada, uraiana makroskopikna :
- Mangrupa beuti majemuk anu bentukna rata-rata rada buleud, miboga garis tengah 4cm nepika 6cm.[1]
- Warnana bodas diwangun ku sababaraha siung (8 nepika 20 siung), anu sakabehna kabungkus ku 3-5 selaput ipis warna bodas.[1]
- Unggal siungna dibeulit ku 2 selaput ipis, selaput luar warnana ngadeukeutan warna bodas jeung rada logor, sedengkeun selaput luar ngabungkus rakeut dina bagian luar daging siung, warnana jambon, anu babari diesotkeun.[1]
Kandungan zat-zat dina beuti bawang bodas, nya éta :
- Minyak atsiri antara 0,1% nepika 0,5% anu eusina dialildisulfida, alilpropildisufida jeung senyawa sulfur organik sejena.[1]
- Alin (teu miboga bau) anu dina hidrolisa bisa nimbulkeun bau bawang, ku dosis antara 2 gram - 8 gram bisa digunakeun pikeun obat antiseptika, antispasmodika, antiiritansia.[1]
Khasiatna[édit | sunting sumber]
- Ngahambat morosotna otak sarta sistem kekebalan,
- Mantuan ngahambat prosés ngolotan,
- Ngahambat tumuwuhna sél kanker,
- Kalayan ngonsumsi bawang bodas, resiko katularan kanker bisa dikurangan,
- Bawang bodas anu dikonsumsi sacara rutin dina jangka wayah nu tangtu bisa mantuan nurunkeun kadar kolesterol,
- Zat anti-kolesterol dina bawang bodas anu ngaranna ajoene nulungan nyegah penggumpalan getih,
- Bawang bodas bisa mantuan meredakan stress, kahariwang, sarta depresi,
- Jeung éfék anu leuwih lembut,
- Bawang bodas ngandung vitamin A,
- Bawang bodas ngandung vitamin B,
- Bawang bodas ngandung vitamin C,
- Bawang bodas ngandung kalsium,
- Bawang bodas ngandung potasium,
- Bawang bodas ngandung antioksidan,
- Bawang bodas ngandung karoten sarta selenium,
- Mengonsumsi 2-3 siung bawang bodas sapoé, baris nyingcetkeun tina kamungkinan miboga panyakit jantung,
- Ngawaraskeun tekeunan getih luhur
- ngaringankeun tukak lambung
- Nurunkeun kolesterol dina getih
- Ngaronjatkeun insulin getih pikeun penderita diabetes,
- Ngalumpuhkeun radikal bebas anu ngaganggu sistem kekebalan awak
- Méré mangpaat pikeun penawar racun (detoxifier) anu nangtayungan awak tina sagala rupa panyakit,
- Mantuan nambahan napsu dahar lamun didahar atah-atah,
- Ngajaga stamina awak,
- Ngandung khasiat antimikroba, antitrombotik, hipolipidemik, antiarthritis, hipoglikemik, sarta ogé miboga antivitas minangka antitumor,
[3] Tapi sakumaha hasiatna hiji ubar, lamun henteu dimbangan ku pola hirup nu beuner bakalan sia-sia.[3]

robotstxt: allowed

filter: keep


text:
Shimane Prefecture
Préféktur Shimane (島根県 Shimane-ken?) nyaeta salah sahiji préféktur di Jepang aya di Wewengkon Chūgoku di Pulo Honshū. Ibukotana nyaeta Matsue. Populasina nomer dua pangsaeutikna, saluhureun Préféktur Tottori tatangga préféktur di beulah wetanna. Ieu Préféktur manjang ti wetan ka kulon nyanghareupan Jajaran Pagunungan Chūgoku di beulah kiduleunna sarta Laut Jepang di beh kalerna. Kota-kotana lolobana sapanjang basisir Laut Jepang. Di dinya aya Izumo Taisha di Kota Izumo, nu ngarupakeun salah sahiji Kuil Shinto pangkolotna di Jepang.
Kapuloan Oki di Laut Jepang oge bagean ti Préféktur Shimane, nu diaku oge ku Koréa Kidul-dikontrol ti pulo Liancourt Rocks (Takeshima).


text:
Ieu Soal tatarucinga sunda na :
1. Make baju bodas lain dokter, make topi hejo lain tentara.
2. Hayam naon anu sukuna sarebu?
3. Diubek diteangan, geus kapanggih dipiceun. Naon?
4. Naon sababna lamun tumpak mobil sok nundutan?
5. Sato naon anu teu bisaeun mundur?
6. Bangku naon anu bisa didahar?
7. Cing pangnyebutkeun 5 rupa ngaran bungbuahan anu sok didahar, sakali nyebut!
8. Batu naon anu teu aya di cai?
9. Oray naon anu teu bisaeun ngaleor?
10. Jalma naon anu sukuna tilu panonna opat?
11. Di luar koneng, di jero bodas, nu apaleun monyet.
12. Hayam naon anu sukuna hiji?
13. Bapana udud, indungna nyeuseuh, anakna ceurik.
14. Gajah tumpak beca, gede naonna?
15. Baso dibalikkeun jadi naon?
16. Awakna leutik pisan, sirahna gede pisan.
17. Nini-nini bongkok kumaha sarena?
18. Piring naon anu bisa dipake nempo bulan?
19. Manuk naon anu jangjangna dina suku, sirahna dina suku?
20. Naon sababna ban mobil tina karet?
21. Sapi naon anu bau?
22. Piring naon anu pangrame-ramena di Indonesia?
23. Naon bedana sarimie jeung nini-nini?
24. Pribumi di luar ari semah di jero.
25. Dicabak beye, ditakol ngabelentrang.
26. Diusapan, didengkakkeun, tuluy diasupkeun.
27. Di luar hujan angina, di WC hujan naon?
28. Hayamna bodas, naonna anu hideung?
29. Buah naon anu dipikaresep ku lalaki?
30. Jam naon anu bisa nembang?
31. Monyet naek kana tangkal kai, tinggal naonna?
32. Pare naon anu teu ngeunah?
33. Jalma meuli kasur keur naon?
34. Sato naon anu sukuna dina sirah awakna dina sirah?
35. Kapas 2 kg, batu 1 kg, lamun ditinggangkeun kana suku nyeri mana?
36. Ku naon tukang baso nakolan mangkok?
37. Soeh teu bisa dikaput, kotor teu bisa diseuseuh.
38. Budak dugul asup kana embel.
39. Petina hiji, mayitna loba.
40. Kaca naon anu nyeri?
41. Naon sababna kareta api manjuna ngarayap?
42. Kaca naon anu seungit?
43. Kaca naon anu pangbeuratna?
44. Hayam naon anu keur jengke?
45. Ari sakintal bisa jadi sapuluh kilo?
46. Aya balon sapuluh, bitu hiji, kempes tilu, kari sabaraha deui?
47. Dicekek beuheungna dieleketek beuteungna.
48. Naon sababna ban sapedah anu tukang sok babari dugul?
49. Naon sababna lamun anjing keur lumpat sok ngalieuk bae ka tukang?
50. Kaca naon anu sok disada?
ie jawaban tatarucingan sunda na mank
1. Toge
2. Hayam keur pawey
3. Korong
4. Sabab banna buleud
5. Sato nu nukangan tembok
6. Bangkuang
7. Rujak
8. Batu garing
9. Oray nu ngalegleg linggis
10. Aki-aki make iteuk jeung kacamata
11. Cau
12. Hayam nu keur jengke
13. Kareta api
14. Gede bohongna
15. Bahe
16. Sireum make helm
17. Peureum
18. Piring bolong
19. Manuk anu katincak
20. Mun tina coklat pasti digembrong sireum
21. Sapiteng
22. Piringatan 17 Agustus
23. Manuk anu katincak
24. Tukang beca jeung panumpang
25. Tai kotok napel dina tihang listrik
26. Kacamata
27. Hujan-heujeun
28. Kalangkangna
29. Buahenol
30. Jamrud
31. Tinggal turunna
32. Parea-rea omong
33. Keur beunta
34. Kutu
35. Nyeri sukuna
36. Ku sendok
37. Keretas
38. Cilok
39. Korek api
40. Kacabok
41. Mun nangtung mah nabrak kapal nu keur ngapung
42. Kacapiring
43. Kacalikan gajah
44. Hayam nu keur sondah
45. Bisa, lamun kiloanana ruksak
46. Kari 9 da nu kempes teh ditiup deui.
47. Gitar
48.Balas cape mikiran kumaha carana hayang miheulaan ban hareup
49. Sabab teu make kaca spion
50. Kacapi
Di kutip ti blog na saudari Popon, nih alamat blog nya
http://pop.blogsome.com/2006/07/24/tatarucingan-2/
Mudah-mudahan ieu 50 tatarucingan sunda bisa masihan kasenangan


text:
Chiba, Chiba
Kota Chiba (千葉市 Chiba-shi?) nyaeta ibu kota Préféktur Chiba, Jepang. Aya kurangleuwih 40 km wetaneun pusat Kota Tokyo di Basisir Tokyo. Kota Chiba jadi kota metropolitan dina taun 1992, kiwari populasina ampir 930,000.
Kota Chiba oge salah sahiji palabuan laut utama di Wewengkon Kantō nyaeta Palabuan Chiba, salah sahiji palabuan laut nu pangsibukna di Jepang. Sabagean gede Kota Chiba ngarupakeun paimahan, sanajan aya sababaraha pabrik jeung gudang nu ayana sapanjang basisir. Aya sababaraha pusat karamean utama, kaasup pusat bisnis kota basisir Makuhari, di Makuhari Messe jeung Pusat Chiba, tempat kantor pamarentah kota jeung préféktur.
Chiba kawentar ku Chiba Urban Monorail, monorail gantung pangpanjangna sadunya, asup kana Guinness Book of World Records. Tempat tujuan di Chiba nyaeta: Kasori Shellmound, shellmound panggedena sadunya nu legana 134,000m², Basisir Inage, basisir jieunan munggaran jeung pangpanjangna di Jepang, Taman Zoologi Kota Chiba nu ngabogaan koleksi red panda Futa, nu jangkungna sarua jeung jalma.
Dina carita fiksi, Kota masa depan Chiba kawentar dina William Gibson novel cyberpunk, Neuromancer.
Tumbu kaluar[édit | sunting sumber]
- Official website in Japanese, in English and in Korean
-
Tingali ogé Chiba, Chiba di Wikivoyage


text: USUM ngijih kieu mah sok rada hésé nyumponan kabutuhan hirup téh, dibarengan harga-harga anu nalaktak naék tara daék turun deui, gerendeng Adun tukang és anu keur ngiuhan di halte beus. Mang Yaya ukur bisa mésem, areng anu baseuh kahujanan geus maéhkeun pangharepan manéhna nu jadi tukang patri. Kabayang anak pamajikana di imah anu tangtu keur sabar nungguan napkah tinu jadi salaki. Keur anteng ngalamun, aya mobil alus eureun hareupeun, kacana muka, “Anton!!?”, anu dicalukan ukur ngarérét teu wawuh. Teu pisan maliré, laju asup mobilna ka kantor anu agréng. “Réréncangan Kang?” ceuk tukang baso nu mangkal. “Muhun.” “Tos kekengingan dinten ieu?” laju nanya deui eta tukang baso. “Ah, teu acan.” “Hatur lumayan ieu ti abdi,” ceuk tukang baso. Aya benerna papatah kolot, sadagori pamuntangan caringin ukur teuteupan.* Apoedy Sarah Ihsan - kisuta.com


text:
Frékuénsi
-
Keur kagunaan séjén, tempo Frékuénsi (disambiguasi).
Frékuénsi nyaéta ukuran anu ngagambarkeun jumlah lumangsungna kajadian anu kaulang-ulang, bulak-balik, per unit waktu nu tangtu. Frékuénsi ogé didefinisikeun sabage laju parobahan fase gelombang sinusoidal.
Daptar eusi
Pangukuran[édit | sunting sumber]
Keur ngitung frékuénsi sahiji kajadian, itung heula jumlah lumangsungna kajadian salila interval waktu nu ditangtukeun, terus bagi ku lilana interval waktu.
Dina sistem Internasional (SI), hasil pangukuran kasebut dinyatakeun dina unit hertz (Hz), ngaran anu dicokot tina ngaran ahli fisika Jerman Heinrich Rudolf Hertz. 1 Hz boga harti yen sahiji kajadian lumangsung sakali per detik, 2 Hz hartina lumangsung 2 kali per detik. Unit ieu asalna dingaranan puteran per detik, anu kadang-kadang masih digunakeun. Unit-unit lain anu digunakeun pikeun ngukur frékuénsi diantarana révolusi per menit (rpm) jeung radian per detik (rad/det). Laju detak jantung jeung tempo musik diukur maké unit beats (ketukan) per menit (BPM).
Métoda lain pikeun ngitung frékuénsi nyaéta ku cara ngukur waktu antara dua kajadian anu lumangsungna padeukeut (disebut periode) sarta ngitung frékuénsi f sabagé kabalikan tina periode:
dimana T nyaéta periode. Pangukuran anu leuwih taliti merlukeun siklus kajadian anu loba sarta ngitung rata-rata periodena.
Frékuénsi gelombang[édit | sunting sumber]
Frékuénsi boga hubungan anu tibalik jeung konsép panjang gelombang. Frékuénsi f sarua jeung laju gelombang vdibagi ku panjang gelombang λ (lambda) tina éta gelombang:
Dina kasus husus, gelombang éléktromagnétik anu ngarambat ngaliwatan sahiji rohangan kosong, mangka v = c, dimana c ngarupakeun laju cahaya di rohangan hampa, sarta rumusna jadi:
Mangsa gelombang ngarambat ti hiji midiyeum ka midiyeum lianna, frékuénsina tetep sarua — ngan panjang gelombang jeung laju anu robah.
Salian ku efek Doppler, frekuensi henteu bisa dirobah ku proses fisis naon bae. Hal ieu beda jeung laju rambatan sarta panjang gelombang anu bisa dirorobah.


text:
Jadwal Kereta Api
Jadwal lengkap kereta api se-Indonesia, berlaku mulai 1 Juni 2014
Jadwal lengkap kereta api di Pulau Jawa
Jadwal KA Aji Saka (Lempuyangan – Kutoarjo)
Jadwal KA Argo Bromo Anggrek (Surabaya Pasar Turi – Jakarta Gambir)
Jadwal KA Argo Dwipangga (Solo Balapan – Jakarta Gambir)
Jadwal KA Argo Jati (Cirebon – Jakarta Gambir)
Jadwal KA Argo Lawu (Solo Balapan – Jakarta Gambir)
Jadwal KA Argo Muria (Semarang Tawang – Jakarta Gambir)
Jadwal Argo Parahyangan (Bandung – Gambir/Jakarta Kota)
Jadwal KA Argo Sindoro (Semarang Tawang – Jakarta Gambir)
Jadwal KA Argo Willis (Bandung – Surabaya Gubeng)
Jadwal KA Bangunkarta (Jakarta Gambir – Surabaya Gubeng)
Jadwal KA Bengawan (Purwosari – Tanjung Priuk)
Jadwal KA Bima (Malang – Jakarta Gambir)
Jadwal KA Bogowonto (Lempuyangan – Pasar Senen)
Jadwal KA Brantas (Kediri – Tanjung Priok)
Jadwal KA Lokal Cibatu (Cibatu – Purwakarta)
Jadwal KA Cirebon Ekspres (Tegal – Cirebon – Gambir)
Jadwal KA Ciremai Ekspres (Bandung – Cirebon)
Jadwal KA Fajar Utama Yogyakarta (Yogyakarta – Pasar Senen)
Jadwal KA Fajar/Senja Utama Semarang ( Pasar Senen – Semarang Tawang)
Jadwal KA Gajahwong (Lempuyangan – Pasar Senen)
Jadwal KA Gajayana (Malang – Jakarta Gambir)
Jadwal KA Gayabaru (Surabaya Gubeng – Jakarta Kota)
Jadwal KA Gumarang (Surabaya Pasar Turi – Jakarta Kota)
Jadwal KA Harina (Bandung – Semarang Tawang – Surabaya Pasar Turi)
Jadwal KA Kahuripan (Kiaracondong – Kediri)
Jadwal KA Kamandaka (Purwokerto Semarang Tawang)
Jadwal KA Kertajaya (Tanjung Priok – Surabaya Pasar Turi)
Jadwal KA Krakatau Ekspress (Merak – Pasar Senen – Kediri)
Jadwal KA Kutojaya Selatan (Kiaracondong – Kutoarjo)
Jadwal KA Kutojaya Utara (Kutoarjo – Pasar Senen)
Jadwal KA Lodaya (Bandung – Solo Balapan)
Jadwal KA Logawa (Purwokerto – Jember)
Jadwal KA Majapahit (Malang - Pasar Senen)
Jadwal KA Malabar (Bandung – Malang)
Jadwal KA Malioboro Ekspres (Malang – Yogyakarta)
Jadwal KA Menoreh (Pasar Senen – Semarang Tawang)
Jadwal KA Matarmaja (Malang – Jakarta Pasar Senen)
Jadwal KA Mutiara Timur (Surabaya Gubeng – Banyuwangi)
Jadwal KA Mutiara Selatan (Bandung – Surabaya Gubeng)
Jadwal KA Pasundan (Kiaracondong – Surabaya Gubeng)
Jadwal KA Pekalongan Ekspress (Semarang Tawang – Pekalongan)
Jadwal KA Probowangi (Surabaya Kota – Banyuwangi)
Jadwal KA Progo (Lempuyangan – Pasar Senen)
Jadwal KA Purwojaya (Cilacap – Gambir)
Jadwal KA Sancaka (Yogyakarta – Surabaya Gubeng)
Jadwal KA Sarangan (Surabaya Gubeng – Madiun)
Jadwal KA Sawunggalih (Kutoarjo – Pasar Senen)
Jadwal KA Sembrani (Pasar Turi – Gambir)
Jadwal KA Senja Utama Solo (Solo Balapan – Pasar Senen)
Jadwal KA Senja Utama Yogyakarta (Yogyakarta – Pasar Senen)
Jadwal KA Serayu (Jakarta Kota – Kiaracondong – Purwokerto)
Jadwal KA Sidomukti (Yogyakarta – Solo)
Jadwal KA Siliwang – Pangrango (Bogor Cianjur Sukabumi)
Jadwal KA Sri Tanjung (Banyuwangi – Lempuyangan)
Jadwal KA Taksaka (Yogyakarta – Jakarta Gambir)
Jadwal KA Tawang Alun (Banyuwangi Baru – Malang Kota Lama)
Jadwal KA Tawang Jaya (Jakarta Pasar Senen – Semarang Poncol)
Jadwal KA Tegal Arum (Tegal – Jakarta Kota)
Jadwal KA Tegal Ekspress (Tegal – Pasar Senen)
Jadwal KA Turangga (Bandung – Surabaya Gubeng)
Pulau Sumatera
Jadwal KA Putri Deli (Medan – Tanjung Balai)
Jadwal KA Rajabasa (Tanjung Karang – Kertapati)
Jadwal KA Serelo (Kertapati – Lubuk Linggau)
Jadwal KA Siantar Ekspress (Medan – Siantar)
Jadwal KA Sibinuang ( Padang – Pariaman)
Jadwal KA Sindang Marga (Kertapati – Lubuk Linggau)
Jadwal KA Sribilah (Medan – Rantau Prapat)
Jadwal KA Sriwijaya (Tanjung Karang – Kertapati)
*Untuk harga dan ketersediaan tiket, silahkan akses situs tiket.com
-
Pesan Tiket online
Test


text:
Kimia anorganik
Kimia anorganik ngarupakeun cabang kimia ngeunaan sipat jeung réaksi sanyawaan anorganik. Ieu ngawengku sadaya sanyawaan kimiawi iwal nu mibanda ranté atawa cingcin atom karbon, nu diistilahan sanyawaan organik nu diulik dina jejer kimia organik nu misah. Bébédaan antara dua disiplin ieu teu mutlak, malah loba patumpangtindihna, utamana dina subdisiplin kimia organologam.
Cabang-cabang utama kimia anorganik di antarana,
- Mineral, kayaning uyah, asbéstos, silikat, ...
- Logam jeung alloyna, kayaning beusi, tambaga, aluminium, kuningan, perunggu, ...
- Sanyawaan nu ngajeujeutkeun unsur nonlogam kayaning silikon, fosfor, klorin, oksigén, misalna cai
- Kompléks logam
Zat anorganik nu penting sacara komersil di antarana chip silikon, transistor, layar LCD, kabel serat optik, sarta rupa-rupa katalis.
Kimia anorganik dumasar kana kimia fisik sarta ngawujud jadi dadasar pikeun mineralogi jeung kimia bahan. Kimia anorganik kadang tumpang tindih jeung géokimia, kimia analitis, kimia lingkungan, jeung kimia organologam.
Kimia organologam ngagabungkeun aspék-aspék kimia organik jeung kimia anorganik, nu sacara formal didefinisikeun salaku ulikan sanyawaan nu ngandung beungkeut logam-karbon, najan loba "sanyawa organologam" teu mibanda éta beungkeut. Di antara sanyawa organologam nu pangbasajanna nyéta karbonil logam, nalika karbon monoksida kabeungkeut kana logam ngaliwatan karbonna. Vitamin B12, nu sisi aktifna sarua jeung na hémoglobin, ngarupakeun sanyawa organologam alami nu sacara métabolis penting nu ngandung bagéan organik nu gedé (korin jeung protéin) sarta logam kobalt nu kabeungkeut na karbon.
Ambahan kimia anorganik ngawengku boh sanyawaan molekular, nu aya salaku molekul diskrét, jeung kristal, nu strukturna digambarkeun salaku kisi tanpa wates of regularly-ordered atoms sarta nu diulik dina kristalografi jeung kimia bahan padet.
Sumber rujukan[édit | sunting sumber]
- Inorganic chemistry, Wikipédia édisi basa Inggris per 14 Juni 2004


text:
Assalammu'alaikum wr..wb..
Wileujeung sonten rerencang bloger, kumaha sadayana daramang?? Dinten ayena Abdi salaku admin HAHLADA BLOG Bade ngabagikeun Laguna Almarhum Kang Uyan.
Enya sa teu acan kana topik abdi bade ngapatepangkeun heula, kang uyan teh leres namina sapertos Uyan Suryana anu tiasa disebut Yan Asmi (lahir ti Sukabumi, Jawa Barat , 15 Juli 1959 pupus di Sukabumi, 29 Maret 2010 umur 50 tahun) Kang uyan teh tukang bobodor Indonesia anu ntos kakenal sepertos anggota grup bodor D'Bodor sareng Us Us jeung Kusye.
Nah ayena abdi bade ngabagikeun Laguna Kang uyan anu judulna Hayang apel iyeu dihandap lirik laguna kang uyan :
by Lirik
Mak...
Uyan teh geus gede...
Mak...
Uyan teh geus boga gawe...
Hayang jiga batur Ulin ka awewe Geus teu kuat hayangeun ngasaan apel
Mak...
Uyan teh geus stil Teu jiga baheula kucel jeung deukil Itu geura aya awewe nyirintil Bangun hayangeun di cabak pipi
reff:
Sumpah mak...
Manehna bahenol Wajar ma lamun uyan kacantol Bongan ma maneh na sok tulal tolol
Ah isukan mah arek di bere surat
Balik deui ka reff:
Sok mangga bilih hoyong Mp3 na candak wae didie
Silahkan download Mp3nya.
WASSALLAM


text:
Carpon : Lutung Kasarung
-
Gilang Arthi Lazawardi Ilham
Kacaturkeun di nagara Pasir Batang, Prabu Tapa Ageung ti prameswari Niti Suwari kagungan putra tujuh, istri wungkul. Nu kahiji kakasihna Purbararang, nu kadua Purbaéndah, nu katilu Purbadéwata, nu kaopat Purbakanca, nu kalima Purbamanik, nu kagenep Purbaleuwih, nu katujuh Purbasari. Ngaraos parantos sepuh, Prabu Tapa Ageung ngersakeun badé tatapa di leuweung. Nu dicadangkeun ngagentos ngeuyeuk dayeuh ngolah nagara téh Purbasari lain Purbararang, putra cikalna.
Want to Read More?
Categories: Sundanese


text:
29 July 2011
Sasakala Selat Sunda jeung Gunung Krakatau
Kacatur jaman baheula di Pulo Jawa Beulah kulon, aya hiji karajaan anu rajana Prabu Rakata. Sang Prabu gaduh dua putra. Anu cikal Raden Sundana anu bungsu Raden Topobrana. Harita mah Pulo Jawa sareung Sumatra teh ngahiji.
Kumargi Prabu Rakata parantos sepuh pisan, mangka karajaan teh di titipkeun ka putra-putrana, tur dibagi dua belah wetan ku Raden Sundana, belah kulon Raden Topobrana. Terus Sang Prabu teh indit ngabagawan anu tempatna dibates dua nagara nu dibagi dua tea, anjeunna teu nyandak nanaon tibang guci pusaka nu dicandak.
Hiji mangsa dina taun ka genep Sang Prabu teh ngadangu yen putrana parasea. Raden Sundana ngarugrug karajaan raina Raden Topobrana. Sang Prabu teh ceg ka guci anu gtos dieusi cai laut tea, terus indit ka medan laga kasampak dua putrana keur perang campuh, atuh bendu pisan anjeunanana.
Ningali ramana sumping reg weh perang liren, dua putrana langsung nyampeurkeun cedok weh nyarembah ka Prabu Rakata, kitu deui para parajuritna. Atuh dua putrana beak bersih diseukseukan pampangnamah Raden Sundana nu wani ngarugrug nagara raina.
Dua putrana anu tarungkul teu lemek teu nyarek, atuh Sang Prabu teh langsung ngadeg, ceg kana guci pusaka tea. Terus cai laut anu dina guci dikucurkeun disapanjang wates dua nagara, teras guci anu tos teh kosong teh disimpen ditapal bates dua karajaan tea, anjeunanana indit deui ka tempat pangtapaanana.
Teu lami eta bates anu tilas disiram ku cai laut teh ngajanggelek jadi selat. Nu kiwari disebut Selat Sunda.
Numawi dinamian Selat Sunda lantaran Raden Sundana sarakah hoyong wilayah anu raina. Dugi ka ramana ngadamel wates nganggo guci pusaka anu caina dikucurkeun terus jadi selat. Tur guci anu disimpen dina wates teh ngajanggelek jadi gunung, nu katelah Gunung Rakata atanapi Gunung Krakatau.
Tah kitu sasakala Selat Sunda sareng Gunung Krakatau teh.
Rincian Dongeng:
- Judulna : Selat Sunda Jeung Gunung Krakatau
- Bahasana : Lemes
- Palakuna: Prabu Rakata, sareng dua putrana: Raden Sundana sareng Raden Topobrana
- Watek palakuna :
Prabu Rakata= Arip, adil, tur bijaksana.
Raden Sundana= Sarakah
Raden Topobrana = Embung ditindes
- Tempat/latar : Jaman baheula di Pulo Jawa belah kulon.
- Eusi/hikmah nu bisa di cokot :
Jadi jalma kudu arif, jujur, adil tur bijaksana kawas Prabu Rakata, ulah Sarakah jiga Raden Sundana.
Sumber: www.scribd.com
Labels: dongeng
No comments:
Subscribe to: Post Comments (Atom)


text:
Kabupatén Sukabumi
- Pikeun artikel kota nu ngaranna sarua, tempo Kota Sukabumi.
Kabupatén Sukabumi mangrupakeun hiji kabupatén di Propinsi Jawa Barat, Indonésia. Ibukotana nyaéta Palabuanratu. Kabupatén ieu wawatesan jeung Kabupatén Bogor di beulah kalér, Kabupatén Cianjur di beulah wétan, Sagara Indonésia di beulah kidul, sarta Kabupatén Lebak di beulah kulon.
Administratif[édit | sunting sumber]
Kabupatén Sukabumi kawengku ku 47 kacamatan, nu kabagi deui kana sajumlah désa jeung kalurahan. Puseur pamaréntahan aya di Pelabuhan Ratu.
Topografi[édit | sunting sumber]
Sabagean gedé wilayah kabupatén ieu mangrupakeun pagunungan, kajaba di sabagean basisir kidul nu mangrupa dataran handap. Sababaraha puncak gunung aya di beulah kalér, diantarana: Gunung Halimun (1.929 m), Gunung Salak (2.211 m), jeung nu pangluhurna nyaéta Gunung Gedé (2.958). Di antara walungan nu ngalir nyaéta Cimandiri jeung Cikaso, nu ngamuara di Sagara Indonésia.
Pariwisata[édit | sunting sumber]
- Basisir Pelabuhan Ratu
- Cipanas Cisolok, ayana 17 km di beulah kulon kidul Pelabuhan Ratu. Di tempat ieu aya walungan mata cai panas kusabab ayana letupan vulkanis. Di deukeuteunnana aya curug jeung pakebonan karét.
- Basisir Karang Hawu, ayana 20 km ti Pelabuhan Ratu. Di basisir ieu aya karang nu miboga lobang kawas hawu. Di basisir ieu bisa dipaké pikeun selancar air.
- Guha Lalay, ayana 3 km ti Pelabuhan Ratu. Guha ieu mangrupakeun imahna rebuan lalay.


text:
Darso
Darso gumelar di Bandung, Jawa Barat dina ping 12 Agustus 1945 ngabogaan ngaran pepek Hendarso.[1] Salila leuwih ti 45 taun, Hendarso satia midangkeun calung, parabot musik tina awi, anu saterusna dihijikeun jeung dangdut sarta pop.[1] Sawaréh urang nyebutkeun manéhna minangka Michael Darso Si Raja Pop Sunda, milah rupa ti raja pop dunya nyaeta Michael Jackson.[1]. Sarakanana di lembur Cirateun, Lembang, Kabupaten Bandung Barat. Kurang leuwih 300 judul dina salila hirupna, Darso geus nyieun lagu boh midangkeun calung atawa pop sunda [1] Album éta aya anu direkam di studio, aya ogé anu direkam basa keur manéhna nyanyi di panggung.[1]
Darso ngamimitian karirna salaku pamaén bas dina grup musik Nada Karya sarta Nada Kencana.[2]. Kantos milu jeung Band anu dipiboga ku Puseur Persenjataan Kavaleri Bandung.[2] Manéhna ngandeg lantaran kakeunaan perkara G 30 S/PKI.[2] Dina taun 1968 anjeunna mitembeyan deui karirna bareng lanceukna Uko Hendarso midangkeun musik kalayan instrumen utama nyaéta "calung" salah sahiji lagu anu kawentar nyaeta "Kiamat'.[2] Luhur arahan S.Hidayat Darso diajak pikeun témbong di RRI babarengan jeung grup Baskara Saba Désa.[2]. Teu sawatara lila Asmara Record ngarékam pidangan Darso dina pita kaset.[2]. Sawatara lagu anu kaceluk nyaéta "Kembang Ujung", "Cangkurileung", sarta "Panineungan".[2] Dina taun 90-an ngaran Darso beuki kawentar saenggeus TVRI mindeng mintonkeunana.[2] Darso ogé ngamimitian make parabot musik séjéna kawas tarompet sarta organ rupa musik anu pernah dipidangkeun sajaba pop sunda ogé dangdut.[2]. Hariringna anu kaceluk dina mangsa harita nepi ka kiwari nyaéta "Randa Geulis", "Maribaya", "Dina Amparan Sajadah", "Kabogoh Jauh".[2] Dina taun 2005 manéhna meunang pangajén ti Gubernur Jabar Danny Setiawan mangrupa Kasinugrahan Musik Jabar 2005 sarta dina taun 2009 manéhna meunang ogé pangajén ti Walikota Bandung Dada rosada mangrupa Kasinugrahan Budaya Dayeuh Bandung 2009.[2] Nurutkeun beja, Darso maot dinten Senén, kaping 12 Séptember 2011, dina wanci 15.00 WIB, di Rumah Sakit Soreang, Kabupatén Bandung.[1]. Mun diwincik tina mintonkeun seni sunda, bisa kasebutkeun Darso teh salah sahiji inohong (legenda) musik pop sunda.[1] Loba hasil ciptana, disaluyukeun pikeun ngahirupkeun musik Sunda.[1] Pangabisana pikeun ngahijikeun musik sunda pituin (Sunda) jeung Musik Pop, manehna mangrupa salah sahiji seniman sarta musisi anu sapatutna diajenan, sabab loba jelema anu mere pangajen minangka ‘Legenda Pop Sunda’.[1] Nepi ka ayeuna tacan aya beja anu pasti ngeunaan cukang lantaran maotna The Fenomenon éta.[1] Tapi naon waé anu lumangsung, susuganan anjeuna dibéré tempat anu pangalusna ku Alloh SWT, sarta karya anjeunna bisa langgeng sarta satia di haté urang Sunda.[1]


text:
Tambaga
Tambaga nya éta unsur kimia anu nomber atomna 29 jeung nomber nomor massa 63,54, mangrupa unsur logam, anu warnana kabeureum-beureuman. Unsur ieu miboga titik lebur 1.803° Celcius jeung titik didih 2.595° C[1] . Dipikawanoh ti mimiti zaman prasejarah.Tambaga kaasup unsur kimia anu langka jeung jarang kapanggih dina wangun murni[1]. Babari dipanggihkeun dina rupa-rupa senyawa jeung mineral[1]. Pamakéan tambaga nya éta dina wangun logam anu mangrupakeun gabungan penting dina wangun kuningan,perunggu sarta campuran emas jeung pérak. Loba dipaké dina nyieun pelat, alat-alat listrik, pipa, kawat, pamatrian, duit logam, alat-alat dapur, jeung industri[1]. Senyawa tambaga ogé dipaké dina kimia analitik jang ngahérangkeun cai, salaku unsur dina inséktida, cét, oba-obatan jeung pigmén[1]. Mangpaat biologis jang runtutan dina organisme hirup mangrupa unsur penting dina getih sato anu kulitna teuas[1]. Sajarahna (tina basa Latin, cuprum, ti pulo Cyprus)[2]. Tambaga dipercaya geus diala salila 5000 taun. Anapon sipat-sipat tambaga nya éta warnana kabeureum-beureuman, Unsur ieu babari dibentuk, teu teuas, jeung mangrupakeun konduktor anu alus jang aliran elektron(kadua sabada pérak)[2]. Sumber-sumber tambaga kadang-kadang bisa kapanggih sacara alami, jiga anu kapanggih dina mineral-mineral kayaning cuprite, malachite, azurite, chalcopyrite, jeung bornite[2]. Deposit bijih tambaga anu loba kapanggih di AS, Chile, Zambia, Zaire, Peru, jeung Kanada[2]. Bijih-bijih tambaga anu penting nya éta sulfida, oxida-oxidanya, jeung karbonat[2]. Ti maranéhna, tambaga dicokot ku cara smelting, leaching, jeung elektrolisis[2].


text:
Peta Sumedang Baheula
Nyungsi data ka KITLV, nyampak data ngeunaan peta Sumedang baheula anu dijieun ku Walanda. Aya dua peta poko anu bisa dijadikeun cekelan. Nurutkeun data anu aya, dua peta éta téh kaluaran taun 1908 jeung taun 1920.
Ngilikan kana eusi petana, utamana ngeunaan jalan-jalan poko (utama) anu aya di dayeuh Sumedang henteu pati loba parobahan. Utamana ngeunaan perenahna. Jalan-jalan poko anu ayeuna aya di dayeuh Sumedang geus aya ti béh ditu kénéh. Jalan Pangéran Kornél, Jalan Prabu Geusan Ulun, Jalan Sebelas April, Jalan Angkrék, katut jalan-jalan di sabudeureun Alun-alun Sumedang. Pon kitu deui reujeung lapang pacuan kuda di wewengkon Dano.
Anu ngabédakeun antara peta taun 1908 reujeung taun 1920 mah nyaéta ayana jalan Parigi anu tembus ka Gunung Gadung, Jalan Pasanggrahan (pertelon patung Kuda Rénggong) katut jalan ka Baginda/Citengah. Dina peta taun 1908 mah henteu kagambarkeun éta jalan téh.
Sedengkeun bédana reujeung kaayaan ayeuna (peta dina taun ayeuna-ayeuna) nyaéta ayana Jalan Kutamaya katut jalan Baypass.
Posted on 18 Méi 2013, in Sumedang and tagged Alun-alun Sumedang, peta Sumedang, Sumedang, Walanda. Bookmark the permalink. Tunda talatah.


text:
Sastra Sunda • Éséy • Kemis, 12 Juli 2012 06:53
AYA deui saenyay harepan, ku dikaluarkeunana Peraturan Daérah (Perda) Kabudayaan Provinsi Jawa Barat Taun 2003. Pangpangna mah Perda Nomor 5 Taun 2003, ngeunaan ngarawat-ngaruwat basa, sastra jeung aksara daérah. Sok sanajan sosialisasi ngaliwatan buku anu ngamuat éta Perda téh kacida loba kasalahan citak, tapi muga baé henteu jadi alamat pigoréngeun dina raraga ngajalankeunana. Anggap waé kurang tulaténna dilantarankeun ku kaayaan basa, sastra, jeung aksara daérah anu rada darurat. Mémang ana dilenyepan mah kacida ironis-na, hiji buku anu ngamuat aturan ngeunaan basa, tapi basana kacida henteu luyu jeung aturan.
Gumelarna Perda Kabudayaan pisan, anu ngajurung lahirna ieu tulisan. Basajan baé ari eusina mah; lamun kahirupan basa Sunda geus pikaketireun, kawasna bakal kaleuleuwihi upama ngimpi hayang ngamajukeun sastra jeung aksara-na. Kawasna saréréa ogé geus pada apal, mun yén dina mangsa ayeuna, urang Sunda sorangan geus loba anu méh teu waranoheun kana Basa-na sorangan. Contona dina pakumbuhan hirup sapopoé, mindeng pisan manggihan urang Sunda anu ngarasa éra (baca: géngsi) atawa nu ngarasa éra lantaran sieun salah ngagunakeun basa Sunda. Demi alesanna tangtu klise deui baé; sieun salah nempatkeun kecap-kecapna. Pang kitu, lantaran dina Basa Sunda mah aya undak-usuk téa. Sieun disebut teu sopan, sieun dituding teu apal tata-krama, jeung kasieun-kasieun séjénna. Tangtuna lamun diantepkeun kaya kieu, sigana beuki lila, Basa Sunda bakal mingkin dipikasieun, anu antukna kapopohokeun, atawa ngahaja dipopohokeun.
Dumasar kana kaayaan siga kitu, taya salahna upama kiwari geus waktuna pikeun mikiran kumaha-kumahana nuntaskeun perkara undak-usuk Basa Sunda, anu geus mindeng jadi polemik ti jaman sawatara taun katukang tug nepi ka ayeuna. Undak-usuk Basa Sunda, hiji format warisan Mataram, anu ngajadikeun urang Sunda kabagi jadi sababaraha tingkatan status sosial; cacah pisan, cacah, rada ménak, ménak, ménak pisan, jsb. Écés pisan, kudu aya torobosan pikiran anyar pikeun ngaleyurkeun perkara undak-usuk Basa Sunda.
Nyarita basa, sastra, jeung aksara Sunda, tangtuna moal bisa leupas tina pers Sunda (baca : pers basa Sunda). Pang kitu, sabab Pers Sunda minangka pangeras anu mujarab pikeun ngamajukeun sastra Sunda. Hanjakal pisan, deui-deui nasib sastra Sunda kurang hadé, lantaran kiwari pers Sunda ukur bisa ngumbar panineungan; nyawang mangsa keur aya dina kajayaan, jeung siga anu teu sumanget mapag poé isukan. Pers Sunda kudu hirup di antara aweuhan pers nasional jeung dunya; di antara perang komunikasi nu beuki mahabu. Demi kasakit anu karandapanana, beuki parna, ngarumpuyuk teu walakaya di rohangan gawat darurat bari nganti-nganti mangsana ajal.
*
TAUN 2001, minangka taun bergéngsi keur urang Sunda. Aya dua hajat gedé anu digelar méh dina waktu anu bareng; Konfrensi Internasional Budaya Sunda (KIBS) I, bulan Agustus di Bandung jeung Kongrés Bahasa Sunda (KBS) VII bulan Nopémber di Garut. Tina rupaning tumpukan masalah kasundaan anu dipadungdengkeun, Pers Sunda milu némbrong, sok sanajak ukur jadi jejer anu kurang dipaliré. Dina KIBS I, Duduh Durahman anu ngasongkeun makalah ngeunaan ngolah Média Massa: Kasus Manglé, ukur diluuhan ku 20 urang, tina 500 pamilon KIBS. Pon kitu deui, basa Abdullah Mustappa ngadadarkeun makalah Pers Sunda Kumaha Boa dina KBS VII, nu milu aub téh teu leuwih ti 19 urang, bari jeung kalolobaanna mah ti golongan kolot.. Padungdengan ngeunaan Pers Sunda siga barang langka nu aya di hareupeun masarakat Sunda-na sorangan. Nasib Pers Sunda ukur jadi kahariwang sabagéan leutik urang Sunda, pangpangna mah ti generasi kolot, nu kungsi jeung leuwih ti heula icikibung dina Pers Sunda. Atawa pikeun maranéhna anu resep ngumbar panineungan. Méh saban taun, Majalah Mangle nurunkeun laporan kamekaran Pers Sunda ku cara ménta pamanggih sababaraha tokoh, boh ti pakar komunikasi atawa mantan jurnalis Sunda. Tapi tarékah éta, henteu kapetik hasilna, kaala buahna, sabab ukur malikan deui pikiran heubeul, bari taya réalisasi anu leuwih kongkrit, antukna nepi ka kiwari ogé, Pers Sunda masih kénéh dilimpudan ku suasana pesimistis.
Upama pers nasional jeung pers dunya ibarat anu balap dina perkara téréhna waktu, pas jeung ka-akuratan berita ku ngamangfaatkan teknologi komunikasi, Pers Sunda mah masih sibuk ngurus dapur sorangan; kumaha ngabebenah SDM, ngoméan manajemén jeung mikiran kahirupanana sangkan ulah hirup teu neut paeh henteu hos. Upamana dina KIBS, Duduh Durahman ngadadarkeun kaayaan majalah Mangle anu salawasna henteu eureun medal ti taun 1957, sanajan ngalaman oplah ngurangan ti taun ka taun. Mangle bisa terus hirup ku ngandelkeun para pamaca nu satia. Sanajan di jerona aya iklan, tapi karéréanna mah ukur iklan barter jeung média séjén, atawa iklan taunan, saperti Idul Fitri jeung milangkala hari jadi kota-kota di Jawa Barat. Tong boro mikiran profesionalime jurnalistik, di jero Mangle sorangan masih aya dualisme; maranéhna nu hayang ngajadikeun Mangle minangka majalah hiburan (ngutamakeun karya fiksi) jeung maranéhna nu hayang ngajadikeun Mangle minangka majalah berita (ngutamakan tulisan jurnalistik).
Pasualan intern-ekstern anu ngalantarankeun Pers Sunda ngalanglayung, geus bisa dikira-kira. Keur sakadar malikan deui pikiran heubeul, masalahna téh taya lian kurangnya investasi (modal), manajemén, kurangna kasejahteraan karyawan (nu ngokolakeun Pers Sunda), kurangna SDM (aya gantar kakaitan jeung masalah kasejahteraan), jeung satumpuk perkara séjénna. Iwal ti éta –nginjeum istilah kliseu-- pangaruh transpormasi sosial-budaya jeung penyempitan basa Sunda di kalangan masarakat Sunda, nu ngalantarankeun oplah media cetak basa Sunda jadi noron.
Anéhna, dina kondisi siga kitu, masih kénéh ngarasa reueus, sabab Pers Sunda leuwih maju upama dibandingkeun jeung pers étnis séjén (Mangle, No. 1851), sok sanajan kiwari Pers Sunda geus teu nyunda (Kompas, 23/07/2001). Sigana urang kudu ngarasa éra, atawa sabalikna jadi gedé haté ku ayana naon rupa anu dikedalkeun ku Sakdani Darmopamudjo, pupuhu PWI Cabang Surakarta manten. Nurutkeun anjeunna, pers basa Jawa di Jawa Tengah tinggal panineungan, geus taya deui koran atawa majalah nu medal kalayan ngagunakeun basa Jawa. (di Jawa Timur, medal kénéh majalah basa Jawa; Penyebar Semangat jeung Jayabaya, di Yogyakarta ogé masih medal Joko Lodhang). Béda jeung kaayaan di kalangan masarakat Sunda. Di sagédéngeun basa Sunda, di kalangan keluarga Sunda ogé, majalah Sunda loba kénéh dipajang di rohangan tamu minangka lambang idéntitas jeung kareueus," (Suara Merdeka, 14/02/2002).
Ngumbar Panineungan
Kiwari masarakat Sunda boga dalapan média massa cetak anu ngagunakeun basa Sunda; koran Galura (Grup Pikiran Rakyat, ) Koran Kudjang, Majalah Mangle, Majalah Seni Budaya Swara Cangkurileung, Majalah Cupumanik, koran Giwangkara, koran Mandiri (?), Majalah Suara Daerah (intern PGRI Jabar) jeung Bhinneka Karya Winaya (intern KOPRI Jabar). Suara Daerah jeung Bhinneka Karya Winaya ukur ngagunakeun basa Sunda minangka suplemen.
Keur sakadar ngumbar panineungan, urang Sunda kungsi boga 36 média basa Sunda (Derap Pembangunan Pers di Jawa Barat, BPPP, 1987). Dua di antarana koran basa Sunda anu medal unggal poé: Sinar Pasoendan (1933-1942) jeung Sipatahoenan (1924-1942 di Tasikmalaya jeung 1969-1985 di Bandung). Demi Majalah Sunda anu pangkolotna nyaéta Parahiangan (1919), anu dipedalkeun ku Balai Poestaka Jakarta, asuhan M.A. Salmoen jeung R. Satjadibrata. Hanjakal pisan, koran jeung majalah éta, hiji-hiji nungtutan pareum. Ari cukang lantaranna téh perkara modal jeung robahna hawa politik. Kudjang (1956), Mangle (1957), Swara Cangkurileung (1970) minangka média basa Sunda pangkolotna, nu masih medal tug nepi ka kiwari, sok sanajan dibarengan ku kabasajanana.
Harita, Pers Sunda bisa dijieun pacabakan ku para karyawanna. Ku ayana oplah nu loba, gajih karyawan ogé bisa kaperhatikeun. Oplah Mangle ogé kungsi nepi ka nincak angka 90.000 eksemplar, tapi perlu ditaliti deui, naha oplah anu kacida lobana téh lantaran tulisan jurnalistik-na atawa lantaran Mangle minangka majalah hiburan nu loba ngamuat karya fiksi.
Nasib pers Sunda beuki surem waé, lantaran ampir taya deui nu bisa dirarasakeun kanikmatan masarakat, ku ayana média basa Sunda. Pers Sunda monoton pisan, konvensional, henteu aya daya tarik keur nu meuli. Apan masarakat urang geus kabéngbat ku berita nu sarwa téréh, nu bisa kapanggih dina tayangan télévisi bari teu kudu mayar biaya langganan. Sok sanajan masih aya nu ngalanggan koran/majalah Sunda, kawasna lantaran rasa kacintaan maranéhna kana basa Sunda, atawa ukur némbongkeun kanyaahna.
Tulisan jurnalistik dina pers Sunda malah beuki henteu tokcér, sabab henteu karasa guligahna. Sanajan aya tulisan anu rada nyérémpét kana feature, leuwih ngadeukeutan gambaran profil tokoh anu dibarung ku sagala kasuciannana; préstasi para pajabat atawa biografi instansi pamaréntah ti nu panghandapna nepi ka pangluhurna (disundakeun tina: Pantau No. 023, Maret 2002). Demi tulisan-tulisan anu kritis, henteu nyosok jero , anu antukna karasa hambar. Padahal para jurnalis Sunda geus dibibita ku Hadiah Sastra Jurnalitik Moh. Koerdi ti Paguyuban Pasundan. Puguh baé, hal ieu dilantarankeun SDM anu kurang profesional, pakaitna jeung teu mampuhna pangusaha Pers Sunda pikeun mayar gajih anu cukup. Rék kumaha para jurnalis Sunda bisa nyioeun tulisan nu berbobot, upma di sisi séjén manéhna kudu boga profesi ganda pikeun nyumponan kabutuhan hirupna; jadi montir alat elektronik, makelar, tukang kiridit, atawa usaha séjénna (disundakeun: Duduh Durahman, Makalah KIBS).
Perkara saperti kitu, mindeng pisan dikedalkeun ku para inohong jeung pamikir Sunda. Salian ti KIBS jeung KBS, Pers Sunda kungsi dipadungdengkeun dina Pelatihan Jurnalistik Sunda (1997), Kerja Latihan Wartawan (2000) jeung Semiloka Pers Daerah (2001). Hanjakal piosan, anu jadi pamilonna éta-éta kénéh, ampir euweuh padungdengan nu ramé. Najan aya ideu-ideu hadé, tapi can kungsi aya lajuning laku-na. Sanggeus diskusi bubar, gagasan jeung ideu-ideu-na ogé milu bubar, anu antukna pikiran ngeunaan pers Sunda ukur jadi sabangsaning seremonial dina acara-acara resmi. Nurutkeun Dédy Djamaludin Malik, ketua STIKOM Bandung, aya problém komunikasi nu ngalantarankeun mundurna pers Sunda. Kiwari pers Sunda tacan bisa ngarampa kabutuhan masarakat, ukur sawates nuturkeun kahayang rédakturna (Disundakeun: Kompas, 16/07/2001). Enya, naon atuh kabutuhan masarakat Sunda téh?
Nginjeum istilah Tempo, hiji média massa cetak kudu ngeunah dibacana jeung perelu. Pon kitu deui Pers Sunda. Upama masarakat boga anggapan basa jurnalistik Sunda kiwari hésé dihartikeun, bulat-beulit teuing atawa ukur ngulinkeun kekecapan, atuh puguh antusias atawa sumanget keur macana ogé jadi kurang. Komo deui lamun dikiruhan ku kecap "henteu perelu". Upama harga BBM naék misalna, Pers Sunda milu latah milu ngamuat berita anu geus béak dibéréndélkeun ku pers basa Indonesia. Padahal sigana di Tatar Sunda ogé masih kénéh aya pakampungan "anti" BBM jeung listrik, ngagunakeun suluh keur ngasakan, ngagunakeun minyak kaliki keur nyaangan. Tah, naha berita éta can kungsi ditoél? Jawabanana balik deui kana masalah heubeul: SDM jeung kasejahteraan.
Tangtangan séjénna nyaéta teknologi komunikasi. Upama berita bisa dikirim sajorélat, kalangan pers Sunda aya kénéh nu masih ngagunakan perangko keur ngirim berita. Konvensional, kanyataan. Gagap teknologi mémang kaalaman ku sababaraha kalangan, pangpangna kolot urang nu geus henteu sempet deui diajar nu "gitu-gituan". Koran Galura bisa disebut pangunggulna. Di sagédéngeun édisi cetak, Galura ngamangfaatkeun média cyber. Sok geura nganjang ka www.galura.com. Tulisan jurnalistik basa Sunda bisa ditingali atawa di-download di dinya. Teu lila, Majalah Mangle nuturkeun Galura, tapi umurna teu lila, da ayeuna geus leungit tanpa lebih ilang tanpa karana di dunya maya. Anu nagen téh www.cupumanik.com.
Ré-generasi
Nilik kompleks-na perkara pers Sunda, jorojoy aya pananya dina jeroning haté: Naha pers Sunda masih kénéh bisa disalametkeun? Hésé pisan ngabayangkeun kondisina 30 taun nu baris datang. Upama kolot urang nu salila ieu satia majang di rohangan tamu, koran/majalah Sunda minangka kareueus, dina hiji mangsa miheulaan ngantunkeun, rék saha nu ngalanggan pers Sunda satuluyna? Jeung upama para redaktur kahot geus pangsiun, saha nu bakal ngokolakeun pers Sunda?
Kabéhdieunakeun beuki kapikir, perkara regenerasi téh minangka bagéan anu pangpentingna dina ngalestarikeun kahirupan pers Sunda sangkan hirupna leuwih panjang. Kilang kitu, ngalahirkeun ré-generasi Pers Sunda, lain pikiran anu anyar, tapi nepi ka kiwari pamanggih éta téh, ukur jadi pangeusi sirah jalma-jalma tukang malikir. Taya guam nu nyata pikeun nyiptakeun generasi anyar. Basa Pers Sunda dipadungdengkeun dina KIBS jeung KBS, méh taya generasi anyar nu kataji—salian ti kalangan pers Sunda éta sorangan. Naha hal ieu téh lantaran sikep otoriter kolot-kolot urang nu nganggap generasi anyar sarwa héngkér dina ngokolakeun Pers Sunda, kaasup dina ngagunakeun basa Sunda?
Di Jawa Barat, aya ratusan, malah boa rébuan mahasiswa nu neuleuman jurnalisme. Sabaraha urang di antara maranéhna nu apal kana sejarah Pers Sunda, atawa kahudang pikeun ancrub kana Pers Sunda? Pasti jumlahna saeutik pisan. Sanajan aya sawatara mahasiswa nu ngayakeun job training di paimahan Pers Sunda, ampir taya nu kataji pikeun tuluy neuleumanana. Maranéhna ukur nganggap Pers Sunda minangka tempat eksperimen. Malah salila ieu nu ngokolakeun Pers Sunda ogé, loba ti kalangan pangarang nu alih pacabakan jadi wartawan.
Upama Pers Sunda bisa ngarangkul maranéhna, ngahudang kareueusna kana Pers Sunda, aya sababaraha mangfaat anu bisa kapanggih. Kahiji, maranéhna leuwih apal kahayang generasi ngora sacara umum, antukna Pers Sunda apal kana médan nu bakal disorangna isuk jaganing géto. Kadua, idealisme maranéhna kaitung kuat, anu antukna –keur saheulaanan-- kasejahteraan bisa jadi nomer dua. Katilu, kanyahona ngeunaan bidang séjén nu aya patalina jeung pers, contona dunya cyber, desain grafis jeung sajabana, bisa ngarojong kamajuan Pers Sunda di mangsa nu baris datang.
Puguh waé lain hartina Pers Sunda kudu diformat sakumaha kahayang generasi ngora. Tapi tarékah pikeun ngahudang rasa kataji maranéhna, misalna ku ngayakeun Lomba Nulis Artikel Pers Sunda, Ngawanohkeun pers Sunda di paguron Luhur jeung sakolaaan, bisa ngadatangkeun suasana anyar. Maranéhna ogé kuduna dibéré kalaluasaan pikeun ngagunakeun basa Sunda anu demokratis, henteu disengker ku aturan itu-ieu, henteu dibeungbeuratan ku tumpukan undak-usuk. Keun baé maranéhna ngagunakeun basa Sunda saayana, sanajan henteu "nyunda", batan henteu pisan. Mémang jalma-jalma nu arogan jeung nganggap basa Sunda maranéhna pangbenerna, bakal nganggap ieu tarékah minangka awal tina ruksakna basa Sunda. Tapi ngarah generasi ngora kataji ku basa Sunda, diperelukeun hiji proses, jeung tangtuna urang kudu leuwih ngarti jeung apal kana dunya maranéhna. Ku ayana kitu, Héy…dulur-dulur generasi ngora, hayu wang gunakankeun basa Sunda nu maranéh bisa. Isuk jaganing géto, maranéh bakal apal basa Sunda nu alus jeung nu bener, sakumaha maranéh ngarti kana basa-basa séjén!
Sakali deui, kalangkang Otonomi Daérah jeung diberlakukeunana Perda Jabar No. 5 tahun 2003, muga baé bisa ngoméan nasib Pers Sunda, pon kitu deui ngeunaan ré-generasi. Lamun tarékah ieu geus dipecakan, tapi masih kénéh taya hasilna, urang masih kénéh bisa reueus, sabab geus kungsi ihtiar. Apan nu wajibna mah ihtiar, lin? Sanajan pamustunganana pers jeung sastra Sunda kudu dikurebkeun, tapi maotna bakal khusnul khotimah, arwahna pasti tengtrem di alam ditu, jeung kahirupanana bakal dipikatineung minangka bagéan tina paradaban manusa.***
Kemis, 04 Séptémber 2014 09:19
Jumaah, 18 Juli 2014 02:37
Rebo, 28 Méi 2014 01:32
Rebo, 28 Méi 2014 01:09
Rebo, 28 Méi 2014 00:56


text:
G
Hurup G atawa g nyaéta hurup ke-7 dina alfabét Latin. Dina basa Indonésia sarta Malayu, hurup G ngawakilan konsonan letup wiati-wiati tukang bersuara (/ɡ/). Hurup G ogé dipaké dina dwihuruf "ng" pikeun konsonan sengau wiati-wiati tukang (/ŋ/). Dina basa Inggris, hurup G dipaké pikeun konsonan letup wiati-wiati tukang bersuara sarta ogé konsonan gesek pascarongga-gigi bersuara (/dʒ/).
Sajarah[édit | sunting sumber]
Hurup G diwanohkeun dina jaman Latin Kuna minangka hiji wangun séjén pikeun hurup C pikeun ngabédakeun konsonan wiati-wiati tukang bersuara (/ɡ/) jeung anu henteu bersuara (/k/).
Jelema kahiji anu dipikanyaho nulis hurup G ialah Spurius Carvilius Ruga, urang Romawi kahiji anu muka sakola kudu mayar, sarta mengajar kira-kira 230 SM. Sabot éta, hurup K beuki kurang dipaké, sedengkeun hurup C anu mulanya ngawakilan sada /ɡ/ sarta /k/ saméméh sada vokal kabuka, saterusna ngan ngawakilan sada /k/ dina saban kalungguhan.
Nempatkeun G ku Ruga némbongkeun yén susunan alfabét, anu patali jeung peunteun hurup éta minangka angka Yunani, metot perhatian dina abad ke-3 SM. Sampson (1985) boga pamadegan yén: "Écés sakali yén susunan alfabét dirasakeun minangka perihal anu kitu konkrit ku kituna hiji hurup kakara kaci ditambah di tengah susunan ngan lamun aya 'rohangan' sanggeus menggeser hurup anu lila."[1] Nurutkeun sawatara catetan, hurup katujuh saméméhna, nyaéta Z, disingkirkan ti alfabét Latin dina mimiti abad ke-3 SM ku saurang censor Romawi, Appius Claudius, anu ngarasa hurup éta deungeun sarta henteu penting.[2]
Henteu lila saterusna, kadua konsonan wiati-wiati tukang /k/ sarta /ɡ/ ngalaman prosés palatalisasi sarta alofon saméméh vokal di hareup; mangka ti éta, hurup C sarta G miboga peunteun sada béda dina rungkun basa Roman, sarta ogé basa Inggris (alatan pangaruh basa Perancis).
Hurup g leutik miboga dua wangun dasar anu nu béda: "g berekor kabuka" sarta "g berekor melingkar" .
Tipografi[édit | sunting sumber]
Hurup leutik ‹g› mangsa kiwari ngabogaan dua variasi tipografi: buntut kabuka () sarta buntut melingkar (). Vérsi buntut kabuka asalna ti wangun hurup kapital G kalayan naékkeun sérif anu ngabédakeunana jeung hurup C, ku kituna nutupan lengkungan C kawas hurup D terbalik (Ɑ), saterusna penambahan gurat vértikal ti handap bingkeng ka kénca. Vérsi buntut melingkar ogé lumangsung alatan hal sarupa, kalayan variasi anu lumangsung ku kituna lengkungan ka kénca nuju deui katuhu tuluy balik ka kénca deui ku kituna lumangsung hiji bunderan. Vérsi buntut melingkar dawam dipaké dina tipe hurup Roman sarta populér dipaké waktu pencetakan ngagunakeun tipe hurup Roman alatan wangun buntut melingkar condong leuwih pondok ku kituna celah antarbaris henteu rubak teuing. Dina hurup G vérsi buntut melingkar, gurat leutik di palebah katuhu luhur, kawas gurat ahir anu ngajaul, disebut ear.
Pamakéan[édit | sunting sumber]
Basa non-roman biasana ngagunakeun ‹g› pikeun melambangkan sada /ɡ/ tanpa mempedulikan posisi. Di antara basa-basa Éropa, basa Walanda nyaéta pengecualian alatan henteu ngandung sada /ɡ/ dina kosakata aslina, sabalikna ‹g› melambangkan sada konsonan desis wiati-wiati tukang bersuara (IPA: /ɣ/), sada anu euweuh dina basa Inggris Modern. Basa Faroe ngagunakeun ‹g› pikeun melambangkan /dʒ/, sajaba /g/, sarta ogé makéna pikeun mengindikasikan sada semivokal.
Peunteun lembut ti pengucapan ‹g› berbeda-beda dina rungkun basa Roman (/ʒ/ dina basa Perancis sarta Portugis; [(d)ʑ] dina basa Katalan; /d͡ʒ/ dina basa Italia sarta Romania; sarta /x/ dina basa Spanyol dialek Castilla, /h/ dina dialek basa Spanyol séjénna). Dina rungkun basa kasebut, kajaba Italia sarta Romania, pelafalan "G lembut" sarua kawas pelafalan hurup J dina basa bersangkutan.
Dina basa Inggris, hurup G bisa melambangkan konsonan gesek pascarongga-gigi bersuara (IPA: /dʒ/; "G lembut"), kawas dina kecap giant, ginger, sarta geology; atawa konsonan letup wiati-wiati tukang bersuara (IPA: /ɡ/; "G teuas"), kawas dina kecap goose, gargoyle, sarta game. Dina sawatara kecap anu asalna ti basa Perancis, "G lembut" dilafalkan minangka konsonan desis (/ʒ/), kawas dina kecap rouge, beige, sarta genre. Umumna, ‹g› diucapkan lembut saméméh ‹e›, ‹i›, sarta ‹y› dina kecap-kecap anu asalna ti basa Roman, sajaba ti éta ngagunakeun "G teuas"; aya loba kosakata Inggris anu henteu asalna ti basa Roman anu ngagunakeun "G teuas" tanpa mengacuhkan posisi (contona get), sarta tilu kecap (gaol, margarine, algae) anu diucapkan lembut saméméh hurup hirup ‹a›.
Sawatara dwihuruf anu ngandung G umum ditepungan dina basa Inggris. Dwihuruf ‹gh› anu mecenghul sanggeus pamakéan yogh dihapuskan ti alfabét, nyokot peunteun sada anu berbeda-beda ngawengku /ɡ/, /ɣ/, /x/, sarta /j/. Dwihuruf éta kiwari ngandung loba peunteun sada, kaasup sada /f/ dina kecap enough, /ɡ/ dina kecap serapan kawas spaghetti, sarta minangka indikator pengucapan sada panjang dina éjahan kecap-kecap kawas eight sarta night. ‹Gn› jeung peunteun sada /nj/ ogé umum aya dina kecap serapan, kawas kecap lasagna (sanajan dina mimiti kecap, kawas gnome, hurup ‹g› henteu diucapkan).
Dina basa Italia sarta Romania, ‹gh› dipaké pikeun melambangkan sada /ɡ/ saméméh vokal hareup, sajaba ‹g› minangka lambang sada lembut. Dina basa Italia sarta Perancis, ‹gn› dipaké pikeun melambangkan sada konsonan sengau wiati-wiati /ɲ/, sada anu dilambangkan ku dwihuruf ‹ny› dina kecap nyamuk dina basa Indonésia. Dina basa Italia, trihuruf ‹gli›, waktu ditulis saméméh hurup hirup, konsonan hampiran-sisi wiati-wiati /ʎ/; dina artikula nu tangtu sarta kecap ganti gli (IPA: /ʎi/), dwihuruf ‹gl› melambangkan sada anu sarua.
Hurup G ogé dipaké minangka basa gaul pikeun kecap Gangster atawa Gangsta, biasana digunaka dina frasa kawas My grand dad is a 'G' (aki kuring saurang Gangster).
Dina lolobana basa, kawas basa Denmark, Filipino, Indonésia, Inggris, Maori (Te Reo Māori), Malayu, sarta Viétnam, ‹g› dikombinasikan nyieun dwihuruf ‹ng› ambéh melambangkan konsonan sengau wiati-wiati tukang /ŋ/ sarta dilafalkan kawas ‹ng› dina kecap "tong".
G ogé dipaké dina élmu pasti. Dina Fisika, G nyaéta simbol konstanta gravitasi, sedengkeun g nyaéta simbol percepatan gravitasi. G mangrupa singgetan ti prefiks Giga anu hartosna 1.000.000.000. Dina Sistem Hijian Internasional, g nyaéta singgetan ti unit massa: gram.
Aksara séjénna[édit | sunting sumber]
Alatan ortografi unggal basa mangka hurup ‹g› henteu aya dina aksara séjénna, tapi sada konsonan letup wiati-wiati tukang bersuara anu dilambangkannya aya dina sagala rupa basa sarta ditulis kalayan grafém anu berbeda-beda.
Analog ‹g› dina alfabet Sirilik nyaéta ‹r› (contona dina basa Rusia, Bulgaria, Makedonia, Serbia, sarta sajabana.) atawa ‹ґ› (dina basa Ukraina minangka hurup tambahan kalayan pelafalan anu rada béda). Analog dina abjad Ibrani nyaéta gimel ‹ג›.
Basa Arab Klasik henteu ngandung sada /ɡ/ datar dina kosakata aslina (wangun /ɡʲ/ anu dipalatalisasikan atawa /ɟ/ dipercaya kungsi dipaké), tapi sada éta umum dina basa Arab Modérn di Mesir. Alatan [ɡ] nyaéta sada standar dina basa Arab dialek Mesir, mangka kecap serapan umumna ditulis ‹ج› (Jīm). Kumaha ogé, kecap-kecap deungeun anu ngandung /ɡ/ bisa ditulis jeung hurup séjén, kawas: گ (Gāf, lain bagian ti hurup Arab standar), ق (qāf), ك (kāf), غ (Ghain) dina kecap-kecap serapan atawa sagala rupa dialek basa Arab, kajaba di Mesir, alatan ‹ج› biasana dilafalkan [ɡ].


text:
Beda jeung kaulinan elektronis nu sipatna nyorangan, rurupaning kaulinan heubeul ieu biasana kudu dipaénkeun ku leuwih ti saurang. Sipat ieu tangtuna mangaruhan sifat budak sacara umum. Kaulinan elektronis ngadidik budak jadi teu kaiket/mahardika/independen, ngulik jeun kompetitip. Sabalikna, kaulinan heubeul ngajarkeun budak hirup sauyunan jeung paheuheuyeuk leungeun. Sawatara jalma boga pamadegan yén ieu téh aya hubunganna jeung sipat barudak ayeuna, hartina masarakatna nu bakal kahareup, anu leuwih gedé rasa kasoranganana jeung turun rasa babarenganana.
Dua sifat ieu aya goréng aya alusna, teu bisa dibédakeun hideung bodas. Ieu tangtuna tangtangan pikeun kolot supaya bisa ngawanohan budak jeung dunyana supaya kahareupna generasi hareup jadi generasi nu mardika, kompetitip, ngulik tapi teu égois, atawa boga 'rasa sosial' nu lemes.
Salian ti ngajarkeun rasa babarengan éta, hiji ciri lain kaulinan barudak lembur baheula téh biasana mah tara leupas ti kakawihan, sanajan kawihna ngan saukur kawih pondok tur leuwih deukeut kana hariring tibatan kana ngawih. Contona, dina kawih kaulinan pelak cau nu ngabogaan pancén "nyabut" bibit cau kudu uluk salam heula maké kawih. Kusabab ieu, loba nu ngahijikeun kakawihan jaung kaulinan budak.
Tah, Dina daptar di handap disebutkeun rupa-rupa kaulinan budak Sunda:
- Ambil-ambilan: kaulinan budak bari kakawihan anu biasana dipetakeun di buruan jeung perlu lobaan.
- anjang-anjangan: kaulinan nu niru-niru jelema nu geus rumah tangga, aya bapa, ibu, anak, tatangga, warung, pasar, jsb. Biasana dilakukeun ku barudak awéwé, tapi saupama aya budak lalaki sok pirajeunan dijadikeun bapa.
- bébénténgan: kaulinan anu dipetakeun ku cara silihbeunangkeun (ditoél) bari ngajaga bénténg anu dijaga ku batu, talawéngkar, jsb.
- béklen: kaulinan anu maké bal béklén jeung sawatara kewuk. Biasana dilakukeun di jero imah atawa téras.
- boy-boyan: Ieu kaulinan salah sahiji kaulinan nu paling dipikaresep ku simkuring di lembur kapungkur. Kailinan anu maké bal saukuran bal ténis pikeun malédog talawéngkar nu ditumpukkeun. Upama keuna, anu jadi ucing kudu ngaberik terus malédogkeun bal ka nu malédog tumpukan talawéngkar bieu. Kitu terus nepikeun kabéh pamaén keuna kabalédog.
- congklak: kaulinan maké papan kai dieusi kewuk.
- cacaburangé: kaulinan di jero imah bari kakawihan. Aya nu jadi ucing nu kudu neguh barang anu dikeupeul ku batur. Upamana nu ngeupeul éta batuna kateguh, gantian jadi ucing.
- cingciripit: kaulinan bari kakawihan.
- damdaman: kaulinan anu maké mikir lantaran butuh stratégi sangkan buah dam urang teu béak dihakan ku buah dam batur anu jadi lawan urang.
- endog-endogan: kaulinan maké leungeun bari kakawihan. Leungeun ditumpuk bari meureup nyarupa endog, terus gogoléangan atawa endogna peupeus nuturkeun kawih.
- empét-empétan: kaulitan mangsa sawah dibuat ku cara niupan tarompét tina jarami.
éncrak kaulinan anu biasana maké sarupaning sisikian (siki asem, siki tanjung, jsb.)
- éngklé: kaulinan ku cara éngklé-éngkléan bari suku nu teu napak kana taneuh mawa batu. Nalika nepi kana kalang anu jadi bates, batu éta kudu ditajongkeun kana batu séjén anu ditangtungkeun
- galah asin: kaulinan maké kalang di taneuh buruan ku cara lumpat ti hiji kalang ka kalang lain terus balik deui. Salila bulak-balik, teu meunang katoél atawa beunang ku nu ngajaga kalang. Dipaénkeun baladan.
- gatrik: kaulinan maké awi bébékan anu kudu dibetrikkeun pajauh-jauh ku jalan diteunggeul ku paneunggeul tina awi ogé.
- gugunungan: kaulinan paluhur-luhur nyieun gugunungan tina taneuh, biasana taneuh ngebul.
- hahayaman: kaulinan lobaaneun anu salah saurangna jadi hayam, saurang nu lain jadi careuhna. Hayam diudag-udag careuh bari lulumpatan sanajan teu laluasa lantaran dihalang-halang nu séjén anu jadi pager.
- jajangkungan: kaulinan leumpang maké awi dua anu aya panincakan. Disebut ogé égrang
- luncat tali/ luncat tinggi: kaulitan ngaluncatan tali anu dicekelan ku duaan. Talina saeutik-saeutik diluhurkeun (biasana tina karet geulang).
- ngadu kaléci: kaulinan maké kaléci. Aya rupa-rupa aturan.
- oray-orayan: kaulinan lobaaneun bari kakawihan, pacekel-cekel taktak, jeung ngantay maju siga oray luar-léor.
- paciwit-ciwit lutung: kaulinan bari kakawihan jeung paciwit-ciwit leungeun nuturkeun paréntah kawih
- pérépét jéngkol: kaulinan bari kakawihan jeung nyangkedkeun unggal suku sabeulah, terus puputeran teu meunang leupas.
- pelak cau: kaulinan nangkeup tihang imah ku sababaraha urang pauntuy-untuy. Aya hiji nu kudu nyobaan ngabetot budak ti nu pangtukangna sina leupas.
- sérmen: kaulinan peperangan pabalad-balad bari maké pedang anu dijieun biasana tina awi. Saurang dianggap paéh upama sukuna ti tuur ka handap katoél ku pedang musuhna. Kitu saterusna nepikeun kabéh musuh paéh.
- sondah: kaulinan ku cara éngklé-éngkléan make ngaliwatan kalang kotak-kotak. Aya kotak anu ditandaan ku kojo (tina batu) anu teu meunang ditincak.
- sorodot gaplok: ampir sarua jeung éngklé, ngan batuna dibawa ku suku bari leumpang gancang terus sarua ditajongkeun kana batu séjén anu ditangtungkeun
- ucing-ucingan: kaulinan lulumpatan jeung nyingcétan lantaran diudag jeung rék ditoél ku nu jadi ucing.
- Galah Jidar
- Ucing Baledog
- Popolisian
- ucing sumput: kaulinan néangan batur nu nyumput upama saurang jadi ucing. Biasana ucing ngitung heula méré waktu batur nyumput saacan kudu néangan kabéhanana. Aya rupa-rupa aturan.
Aya nu bade nambihan manawi???
Dicandak Ti Wikipédia, énsiklopédia bébas basa Sunda.
Foto ti: widjana.deviantart.com
Cag ah,
Baktos simkuring Lilis Mayasari nu ker sono ka lembur baheula.
Tutumbu Carita diluhur:


text:
Mahabarata
Mahabarata (Sansakerta: महाभारत) nyaéta hiji karya sastra buhun anu cenah ditulis ku Bagawan Abiyasa atawa Vyasa ti India. Buku ieu diwangun ku dalapan belas buku, mangka dingaranan Astadasaparwa (asta = 8, dasa = 10, parwa = buku). Tapi, aya ogé anu percaya yén carita ieu saéstuna mangrupa kumpulan ti réa carita anu asalna mencar, anu dikumpulkan saprak abad ke-4 saméméh Masehi.
Sacara singket, Mahabarata nyaritakeun carita konflik para Pandawa lima jeung baraya misan maranéhanana nyaéta saratus Kurawa, ngeunaan sengketa hak pamaréntahan tanah nagara Astina. Puncakna nyaéta perang Baratayuda di tegal Kurusétra sarta perang lumangsung salila dalapan belas poé. Citakan:Hindu sastra
Daptar eusi
- 1 Pangaruh kana budaya urang
- 2 Vérsi-vérsi Mahabarata
- 3 Daptar buku
- 4 Ringkesan carita
- 5 Pancakaki
- 6 Catetan suku
- 7 Bahan bacaan
- 8 Tumbu kaluar
Pangaruh kana budaya urang[édit | sunting sumber]
Sajaba eusina carita kepahlawanan (wiracarita), Mahabarata ogé ngandung ajén-inajén ageman jeung mitologi Hindu. Ku sabab éta carita Mahabarata ieu dianggap suci ku panganut Hindu. Carita anu mimitina ditulis dina basa Sansakerta ieu saterusna dicutat dina sagala rupa basa, utamana di wewengkon anu kapangaruhan ku Hindu kaasup Asia Tenggara.
Di Indonésia, salinan sagala rupa bagian tina Mahabarata, kawas Adiparwa, Wirataparwa, Bismaparwa sarta mungkin ogé sawatara parwa anu séjén, dipikanyaho geus dirobah kana wangun prosa basa Kawi saprak ahir abad ka-10 Masehi, nyaéta dina mangsa karajaan Kadiri. Alatan sipatna éta, wangun prosa ieu dipikawanoh ogé minangka sastra parwa.
Mahakarya sastra kasebut ogé mekar sarta méré ilham ka sagala rupa wangun budaya jeung seni utamana di pulo Jawa sarta pulo Bali, mimiti ti seni patung sarta seni ukir (relief) dina candi-candi, seni tari, seni lukis nepi ka seni pintonan kawas wayang golék, wayang kulit sarta wayang jelema.
Dina dunya sastera populér Indonésia, carita Mahabarata ogé disajikan dina wangun komik anu ngajadikeun carita ieu dipikawanoh ku golongan dawam. Salah sahiji anu kawéntar nyaéta karya ti R.A. Kosasih.
Vérsi-vérsi Mahabarata[édit | sunting sumber]
Di India aya dua vérsi utama Mahabarata dina basa Sansakerta anu rada béda. Dua vérsi ieu disebut ku istilah "Vérsi Kalér" jeung "Vérsi Kidul". Biasana vérsi kalér dianggap leuwih deukeut jeung vérsi anu pangkolotna.
Daptar buku[édit | sunting sumber]
Mahabarata ngarupakeun carita epik anu kabagi jadi dalapan belas buku atawa mindeng disebut Astadasaparwa. Runtuyan buku ieu nyaritakeun kronologi kajadian dina carita Mahabarata, nyaéta saprak carita para karuhun Pandawa jeung Kurawa (Yayati, Yadu, Puru, Kuru, Duswanta, Sakuntala, Barata) nepi ka carita ditarimana Pandawa di sawarga.
Ringkesan carita[édit | sunting sumber]
Kasang tukang[édit | sunting sumber]
Mahabarata ngarupakeun carita kilas balik anu dicaritakeun ku Resi Wesampayana pikeun Maharaja Janamejaya anu gagal ngayakeun upacara korban oray. Luyu jeung paménta Janaméjaya, carita kasebut mangrupa carita raja-raja gedé anu aya di garis katurunan Maharaja Yayati, Barata, sarta Kuru, anu taya lian mangrupa karuhun Maharaja Janaméjaya. Saterusna Kuru nurunkeun raja-raja Astinapura anu jadi inohong utama Mahabarata. Maranéhanana nyaéta Santanu, Citrangada, Wicitrawirya, Drétarastra, Pandu, Yudistira, Parikesit sarta Janaméjaya.
Para Raja India Buhun[édit | sunting sumber]
Mahabarata réa munculkan ngaran raja-raja gedé dina jaman India Buhun kawas Barata, Kuru, Parikesit (Parikshita), sarta Janaméjaya. Mahabarata mangrupa carita gedé katurunan Barata, jeung Barata téh nyaéta salah sahiji raja anu nurunkeun inohong-inohong utama dina Mahabarata.
Carita Sang Barata dimimitian ku pasamoan Raja Duswanta jeung Sakuntala. Raja Duswanta nyaéta saurang raja gedé ti Candrawangsa turunan Yayati, nikah ka Sakuntala ti patapaan Bagawan Kanwa, saterusna nurunkeun Sang Barata, raja legéndaris. Sang Barata tuluy nalukkeun daratan India Buhun. Sanggeus ditalukkeun, wewengkon kekawasaanna disebut Baratawarsa anu hartina wewengkon kakawasaan Maharaja Barata (cenah ngawengku Asia Kidul)History of Bharatavarsha. Sang Barata nurunkeun Sang Hasti, anu saterusna ngadegkeun hiji puseur pamaréntahan nu ngaranna Astinapura. Sang Hasti nurunkeun Para Raja Astinapura. Ti kulawarga kasebut, lahir Sang Kuru, anu ngawasa sarta nyucikan hiji wewengkon lega anu disebut Kurusétra (perenahna di nagara bagian Haryana, India Kalér). Sang Kuru nurunkeun Dinasti Kuru atawa Wangsa Kaurawa. Dina Dinasti kasebut, lahir Pratipa, anu jadi bapana Prabu Santanu, karuhun Pandawa jeung Kurawa.
Baraya Wangsa Kaurawa (Dinasti Kuru) nyaéta Wangsa Yadawa, alatan dua Wangsa kasebut asalna ti karuhun anu sarua, nyaéta Maharaja Yayati, saurang satria ti Wangsa Candra atawa Dinasti Soma, turunan Sang Pururawa. Dina pancakaki Wangsa Yadawa, lahir Prabu Basudéwa, Raja di Karajaan Suraséna, anu saterusna boga anak Sang Kresna, anu ngadegkeun Karajaan Dwaraka. Sang Kresna ti Wangsa Yadawa duduluran misan jeung Pandawa sarta Kurawa ti Wangsa Kurawa.
Prabu Santanu jeung turunanana[édit | sunting sumber]
Prabu Santanu nyaéta saurang raja kasohor ti garis katurunan Sang Kuru, asalna ti Astinapura. Manéhna ngadahup ka Déwi Gangga anu disupata turun ka dunya, tapi Déwi Gangga ninggalkeun salakina alatan Sang Prabu ngarémpak jangji kawin. Hubungan Sang Prabu jeung Déwi Gangga kungsi ngahasilkeun anak anu dibéré ngaran Déwabrata atawa Bisma. Sanggeus ditinggalkeun ku Déwi Gangga, ahirna Prabu Santanu ngaduda. Sawatara taun saterusna, Prabu Santanu neruskeun kahirupan rumah tangga ku cara ngadahup ka Déwi Satyawati, puteri pamayang. Ti hubungan ieu, Sang Prabu boga anak Sang Citrānggada jeung Wicitrawirya. Citrānggada maot dina umur ngora keur waktu perang, saterusna manéhna digantikeun ku adina nyaéta Wicitrawirya. Wicitrawirya ogé pupus dina umur nu ngora sarta tacan kungsi ngabogaan turunan. Ku bantuan Resi Abiyasa, dua pamajikan Wicitrawirya, nyaéta Ambika jeung Ambalika, masing-masing ngalahirkeun anak nu ngaranna Pandu (ti Ambalika) jeung Dréstarastra (ti Ambika).
Drétarastra lahir lolong, mangka tahta Astinapura dibikeun ka Pandu, adina. Pandu ngadahup ka Kunti sarta ngabogaan tilu urang anak nu ngaranna Yudistira, Bima, jeung Arjuna. Saterusna Pandu kawin pikeun anu kadua kalinya jeung Madrim, sarta ngabogaan anak kembar nu dingaranan Nakula jeung Sadéwa. Kalima anak Pandu kasebut dipikawanoh salaku Pandawa. Dréstarastra anu lolong ngadahup ka Gandari, sarta ngabogaan saratus anak lalaki jeung hiji anak awéwé nu dipikawanoh ku istilah Kurawa. Pandu sarta Dréstarastra ngabogaan baraya bungsu nu ngaranna Widura. Widura ngabogaan saurang anak nu ngaranna Sanjaya, anu ngabogaan panon batin nu sanggup nempo mangsa ka tukang, mangsa ayeuna, jeung mangsa ka hareup.
Kulawarga Dréstarastra, Pandu, sarta Widura ngawangun jalan carita Mahabarata.
Pandawa jeung Kurawa[édit | sunting sumber]
Pandawa jeung Kurawa ngarupakeun dua golongan nu sipatna béda tapi asalna ti karuhun anu sarua, nyaéta Kuru jeung Barata. Kurawa (hususna Duryodana) boga sipat licik sarta sok dengki haté ningali kaleuwihan Pandawa, sedengkeun Pandawa boga sipat tenang sarta sok sabar mangsa ditindes ku misan maranéhanana. Bapana para Kurawa, nyaéta Dréstarastra, pohara mikanyaah anak-anakna. Hal éta ngajadikeun manéhna mindeng dihasut ku iparna nyaéta Sangkuni, reujeung anak kadeudeuhna nyaéta Duryodana, ambéh daék ngidinan rancana jahat nyingkahkeun para Pandawa.
Dina hiji mangsa, Duryodana ngondang Kunti jeung para Pandawa pikeun liburan. Di dinya maranéhanana mondok di hiji imah anu geus disadiakeun ku Duryodana. Dina jero peuting, imah éta dibeuleum. Tapi para Pandawa disalametkeun ku Bima sahingga maranéhanana henteu kabeuleum hirup-hirup dina jero imah kasebut. Réngsé nyalametkeun diri, Pandawa jeung Kunti asup ka leuweung. Di leuweung kasebut Bima papanggih jeung raksasa Arimba sarta maéhanana tuluy ngadahup ka adina, nyaéta raksasi Arimbi. Ti dinya lahir Gatotkaca.
Sanggeus ngaliwatan leuweung geledegan, Pandawa ngaliwatan Karajaan Pancala. Di dinya nyebar béja yén Raja Drupada ngalaksanakeun sayémbara ngarebutkeun Déwi Drupadi. Karna miluan sayémbara kasebut, tapi ditampik ku Drupadi. Pandawa ogé milu ngahadiran sayémbara éta, tapi maranéhanana maké pakéan kawas kaum brahmana. Arjuna ngawakilan para Pandawa pikeun ngabeunangkeun sayémbara sarta manéhna hasil ngalakonanana. Sadatangna di imah, maranéhanana ngomong ka indungna yén maranéhanana datang mawa hasil baramaén. Indungna ngajurung sangkan hasil kasebut dibagi rata pikeun sakabéh dulurna. Tapi, kacida kagétna manéhna waktu nempo yén anak-anakna henteu ngan mawa hasil baramaén, tapi ogé saurang wanoja. Teu pelak deui, Drupadi nikah ka lima Pandawa.
Maén dadu[édit | sunting sumber]
Ambéh henteu lumangsung perang rongkah, Karajaan Kuru dibagi dua pikeun Pandawa jeung Kurawa. Kurawa maréntah Karajaan Kuru indung (puseur) kalawan ibukotana Astinapura, samentara Pandawa maréntah Karajaan Kurujanggala kalawan ibukota Indraprahasta. Boh Astinapura jeung Indraprahasta ngabogaan karaton nu agréng. Hi ieu karaton, Duryodana tigejebur kana jero balong anu dikira lanté, ku kituna dirina jadi bahan ejekan Drupadi. Hal kasebut ngajadikeun Duryodana ambek ka para Pandawa.
Pikeun ngarebut kakayaan sarta karajaan Yudistira, Duryodana ngondang Yudistira pikeun maén dadu kalawan taruhan harta sarta karajaan. Yudistira anu resep maén dadu henteu nampik ondangan kasebut sarta daék datang ka Astinapura kalayan harepan bisa ngarebut harta sarta karaton milik Duryodana. Dina waktu maén dadu, Duryodana diwakilan ku Sangkuni anu ngabogaan kesaktian pikeun migawé curang. Hiji-hiji kakayaan Yudistira ragrag ka leungeun Duryodana, kaasup baraya sarta pamajikanana sorangan. Dina kajadian kasebut, pakéan Drupadi dicoba ditarik ku Dursasana alatan geus jadi harta Duryodana saprak Yudistira éléh maén dadu, tapi usaha kasebut henteu hasil berkah pitulung goib ti Sri Kresna. Alatan pamajikanana dihina, Bima sumpah baris maéhan Dursasana sarta nginum getihna jaga. Sanggeus ngedalkeun sumpah kasebut, Dréstarastra ngarasa yén malapetaka baris tumiba ka turunanana, mangka manéhna mulangkeun sagala harta Yudistira anu dijadikeun tarohan.
Duryodana anu ngarasa kuciwa alatan Dréstarastra geus mulangkeun kabéh harta anu sabenerna kudu jadi bogana, ngalakukeun maén dadu pikeun anu kadua kalina. Ayeuna, saha anu éléh kudu mikeun karajaan sarta ngasingkan diri ka leuweung salila 12 taun, sanggeus éta kudu hirup nyamur salila sataun, sarta sanggeus éta kakara beunang balik deui ka karajaanana. Pikeun anu kadua kalina, Yudistira miluan kaulinan kasebut sarta sakali deui manéhna éléh. Alatan éléh, Pandawa kapaksa ninggalkeun karajaan maranéhanana salila 12 taun sarta hirup nyamur salila sataun.
Sanggeus mangsa pangasingan béak sarta luyu jeung jangji-pasini anu sah, Pandawa ngabogaan hak pikeun nyokot deui karajaan anu dipingpin ku Duryodana. Tapi Duryodana boga sipat jahat. Manéhna henteu daék mikeun karajaan ka Pandawa, cacak salega tungtung jarum ogé. Hal éta nyieun kesabaran Pandawa béak. Misi damé dipigawé ku Sri Kresna, tapi sababaraha-kali gagal. Ahirna, perang henteu bisa disingkahan deui.
Perang di Kurusétra[édit | sunting sumber]
Pandawa upaya néangan balad sarta manéhna meunang bantuan pasukan ti Karajaan Kakaya, Karajaan Matsya, Karajaan Pandya, Karajaan Cola, Karajaan Kerala, Karajaan Magada, Wangsa Yadawa, Karajaan Dwaraka, sarta réa deui. Sajaba ti éta para satria di Baratawarsa kawas contona Drupada, Satyaki, Drestajumena, Srikandi, Wirata, sarta nu séjénna milu ngabiluk Pandawa. Samentara éta Duryodana ménta Bisma pikeun mingpin pasukan Kurawa sakaligus ngangkat manéhna jadi panglima pangluhurna pasukan Kurawa. Kurawa dibantuan ku Resi Dorna sarta anakna (Aswatama), lanceuk ipar para Kurawa nyaéta Jayadrata, sarta guru Krépa, Krétawarma, Salya, Sudaksina, Burisrawas, Bahlika, Sangkuni, Karna, sarta réa deui.
Perang lumangsung salila 18 poé. Dina perang éta, réa satria anu gugur, kawas contona Abimanyu, Drona, Karna, Bisma, Gatotkaca, Irawan, Raja Wirata sarta anakna, Bagadata, Susarma, Sangkuni, sarta réa kénéh deui. Salila 18 poé Kurusétra dipinuhan ku bahéna getih sarta pembantaian yang mengenaskan. Dina tungtung poé kadalapan belas, ngan sapuluh satria anu salamet tina perang, maranéhanana nyaéta: Lima Pandawa, Yuyutsu, Satyaki, Aswatama, Krépa jeung Kretawarma.
Panerus Wangsa Kuru[édit | sunting sumber]
Sanggeus perang lekasan, Yudistira diistrénan jadi Raja Astinapura. Sanggeus maréntah salila sawatara lila, manéhna mikeun tahta ka incuna Arjuna, nyaéta Parikesit. Saterusna, Yudistira babarengan Pandawa sarta Drupadi naék ka gunung Himalaya minangka tujuan ahir lalampahan maranéhanana. Di dinya maranéhanana maot sarta ngahontal sawarga. Parikesit maréntah Karajaan Kuru kalawan adil sarta wijaksana. Manéhna ngadahup ka Madrawati sarta ngabogaan anak nu ngaranna Janaméjaya. Janaméjaya ngadahup ka Wapustama (Bamustiman) sarta ngabogaan anak nu ngaranna Satanika. Satanika nurunkeun Aswamedadata. Aswamedadata sarta turunanana saterusna mingpin Karajaan Wangsa Kuru di Astinapura.
Pancakaki[édit | sunting sumber]
Pancakaki turunan pandawa[édit | sunting sumber]
Pancakaki kulawarga Barata[édit | sunting sumber]
Catetan suku[édit | sunting sumber]
Bahan bacaan[édit | sunting sumber]
Tumbu kaluar[édit | sunting sumber]
- Kitab Mahabarata nurutkeun vérsi India - loka ngeunaan Mahabarata


text:
ADS (Agen Distributor Stockist) menyediakan informasi alamat stockist pupuk nasa di tuban tulungagung batu,nomor telepon stockist pupuk nasa di tuban tulungagung batu,alamat distributor pupuk nasa di tuban tulungagung batu,alamat agen pupuk nasa di tuban tulungagung batu,alamat distributor pupuk nasa di tuban tulungagung batu,alamat agen pupuk nasa di tuban tulungagung batu,lokasi distributor pupuk nasa di tuban tulungagung batu,lokasi agen pupuk nasa di tuban tulungagung batu,lokasi stockist dan pupuk nasa di tuban tulungagung batu,alamat stockist k-link dan pupuk nasa di tuban tulungagung batu,alamat stockist tianshi dan pupuk nasa di tuban tulungagung batu,alamat stockist oxy dan pupuk nasa di tuban tulungagung batu,alamat stockist xamthone dan pupuk nasa di tuban tulungagung batu,alamat stockist avail dan pupuk nasa di tuban tulungagung batu,alamat stockist propolis dan pupuk nasa di tuban tulungagung batu,alamat stockist tiens dan pupuk nasa di tuban tulungagung batu,alamat stockist
Sabtu, 20 April 2013
pupuk nasa di tuban tulungagung batu
ADS (Agen Distributor Stockist) menyediakan informasi alamat stockist pupuk nasa di tuban tulungagung batu,nomor telepon stockist pupuk nasa di tuban tulungagung batu,alamat distributor pupuk nasa di tuban tulungagung batu,alamat agen pupuk nasa di tuban tulungagung batu,alamat distributor pupuk nasa di tuban tulungagung batu,alamat agen pupuk nasa di tuban tulungagung batu,lokasi distributor pupuk nasa di tuban tulungagung batu,lokasi agen pupuk nasa di tuban tulungagung batu,lokasi stockist dan pupuk nasa di tuban tulungagung batu,alamat stockist k-link dan pupuk nasa di tuban tulungagung batu,alamat stockist tianshi dan pupuk nasa di tuban tulungagung batu,alamat stockist oxy dan pupuk nasa di tuban tulungagung batu,alamat stockist xamthone dan pupuk nasa di tuban tulungagung batu,alamat stockist avail dan pupuk nasa di tuban tulungagung batu,alamat stockist propolis dan pupuk nasa di tuban tulungagung batu,alamat stockist tiens dan pupuk nasa di tuban tulungagung batu,alamat stockist
Diposkan oleh adminweb di 08.49
Langganan: Poskan Komentar (Atom)
Template Picture Window. Diberdayakan oleh Blogger.


text:
Méong Congkok
Méong Congkok (Asian Leopard Cat, Prionailurus bengalensis atawa Felis bengalensis) téh ucing liar leutik pituin Asia Tenggara. Kurang/leuwihna mah awak méong congkok téh sarua jeung ucing inguan, tapi di sababaraha wewengkon mah béda: di Indonésia , panjangna téh 45 cm, ditambah buntut 20 cm, sedengkeun nu di wewengkon Amur mah panjangna 60 cm/40 cm. Buluna ogé rupa-rupa: di wewengkon kidul mah kelirna konéng, sedengekun di wewengkon kalér mah hawuk semu pérak, tapi lebah dada jeung bagian handap huluna mah sarua bodas. Bentuk polétna aya dua rupa: tutul atawa kembang (sigana mah gumantung kana subspésiésna).
Habitat méong congkok mangrupa leuweung, utamana leuweung hujan, boh di pagunungan (nepi ka 3000 m lbl) atawa di padataran. Jajahanana tara jauh ti aliran cai (walungan atawa susukan), pinter tétérékélan dina tatangkalan, tapi ogé pinter ngojay.
Méong congkok téh sato nu liar peuting, nu biasana ngahakan rodénsia, manuk, lauk, réptil, kalong, jeung mamalia leutik. Mun hirupna deukeut ka padumukan jelema, utamana nu barang kukut, ieu sato téh bisa jadi hama, sabab bisa ngamangsa sato ingon (nu leutik). Kabiasaanana nyorangan (solitér), iwal mun usum kawin. Sakali anakan jumlahna 2-4, kalawan mangsa reuneuh lilana 65-70 poé.
Daptar eusi
Subspésiés[édit | sunting sumber]
- Prionailurus bengalensis bengalensis, India, Bangladés, Asia Tenggara darat, Yunan
- Prionailurus bengalensis borneoensis, Kalimantan
- Prionailurus bengalensis chinensis, Cina, Taiwan
- Prionailurus bengalensis euptailura, Siberia wétan, Mongolia
- Prionailurus bengalensis horsfieldi, Himalaya
- Prionailurus bengalensis iriomotensis, Iriomoté
- Prionailurus bengalensis javanensis, Jawa
- Prionailurus bengalensis manchurica, Mansuria
- Prionailurus bengalensis minutus, Pilipina
- Prionailurus bengalensis sumatranus, Sumatra
- Prionailurus bengalensis trevelyani, Pakistan wétan
Méong iriomoté, subspésiés ti Jepang, ukur aya di pulo Iriomoté. Nalika kapanggih taun 1967, ieu méong disangka sésa nu salamét ti bangsa ucing nu geus lastari, sahingga ditempatkeun dina genus nu misah: Mayailurus. Najan ayeuna mah anggapan ieu téh geus teu diaku, sabagian mah aya kénéh nu nganggap méong iriomoté salaku spésiés nu misah, alatan bédana ti méong congkok lianna: buluna coklat, buntutna gomplok kandel, sarta teu bisa nilepkeun kukuna. Pikeun masarakat Iriomoté, ieu méong katelah yamamayaa (hartina "ucing gunung") atawa yamapikaryaa ("ucing gunung nu panonna hurung") atawa pingiimayaa ("ucing mabur"). Méong iriomoté mangrupakeun subspésiés nu paling kaancam lastari, sabab populasina kiwari teu leuwih ti saratus.
Méong tsushima kakara kapanggih taun 1988. Ieu ogé mimitina mah dianggap spésiés séjén, tapi terus jadi subspésiés méong congkok Mansuria (P. b. manchurica).
Méong congkok kadang ditéwak sarta dikawinkeun jeung ucing inguan pikeun ngahasilkeun ucing bengali nu dedeganana sarupa, tapi lindeuk [1].
Ékologi jeung paripolah[édit | sunting sumber]
Méong congkok watekna solitér, iwal nalika usum kawin. Aya nu liar beurang, tapi lolobana moro beurit, bajing, atawa kelenci mangsa peuting, pinter tétérékél sarta loba cicing dina tatangkalan. Saréna dina tatangkalan, tapi ogé sok nyumput dina rungkun anu buni dina taneuh.[1] Di pakebonan kalapa sawit di Sabah, ieu méong dilatih pikeun moro hama bangsa rodensia jeung légé/bangbung. Di ieu habitat, nu jalu boga wilayah leuwih lega batan nu bikang, rata-rata 3,5 km² jeung 2,1 km². Wilayah nu jalu biasana nyorok ka wilayah hiji bikang atawa leuwih.[2]
Méong congkok bisa ngojay, tapi tara ngahajakeun. Sorana sarupa jeung ucing imahan. Boh nu jalu atawa nu bikang nandaan wilayahna ku cara ngiihan, modolan, ngagosokkeun huluna, jeung tanda koét/cakarna.[3]
Kadaharan[édit | sunting sumber]
Méong congkok kaasup karnivora, ngahakan rupa-rupa sato leutik kaasup mamalia, kadal, amfibi, manuk, jeung serangga. Kadaharan utamana bangsa beurit, ditambah jujukutan, endog, hayam, jeung sato cai. Béda ti ucing leutik lianna, méong congkok tara 'ngulinkeun' mangsana, nu tetep digégél nepi ka paéhna.[3]
Baranahan jeung tumuwuh[édit | sunting sumber]
Di wewengkon kidul, méong congkok usum kawin teu netep mangsana; di wewengkon kalér nu leuwih tiris usum kawinna sabudeureun Maret atawa April, ngarah pas ngajuru hawana rada haneut. Periodeu éstrus lilana 5–9 poé.[rujukan?] Mun anakna paéh, indungna bisa langsung begér deui dina taun éta kénéh. Reuneuhna 60-70 poé, sakali ngajurukeun 2-4 'bilatung' anu tetep dina sayangna salila sabulan. Beuratna pas borojol 75-130 gram, nikel dua kali sanggeus dua minggu, nikel opat kali sanggeus lima minggu. Panonna beunta sanggeus sapuluh poé, mimiti bisa dahar sanggeus 23 poé. Umur sabulan huntuna geus sampurna, sarta geus bisa dahar daging. Dina kurungan, umur méong congkok bisa nepi ka 13 taun.[3]
Méong congkok biasana hirup papasangan, sarta babarengan ngurus anakna nepi ka 7-10 bulan.[rujukan?] Nu liar nincak sawawa umur 18 bulan, tapi ingon-ingon bisa sawawa umur 7 bulan, anapon nu bikang umur 10 bulan.
Sumber rujukan[édit | sunting sumber]
- Leopard Cat, Wikipédia édisi basa Inggris (9 Juni 2006)
- Kristin Nowell & Peter Jackson (1996). Wild Cats: status survey and conservation action plan. IUCN.ISBN 2-8317-0045-0
- ↑ Kesalahan pengutipan: Tag
tidak sah; tidak ditemukan teks untuk ref bernama
lon05
- ↑ Rajaratnam, R., Sunquist, M., Rajaratnam, L., Ambu, L. (2007) Diet and habitat selection of the leopard cat (Prionailurus bengalensis borneoensis) in an agricultural landscape in Sabah, Malaysian Borneo. Journal of Tropical Ecology 23: 209–217
- ↑ Kesalahan pengutipan: Tag
tidak sah; tidak ditemukan teks untuk ref bernama
WCoW


text:
Éstonia
Républik Éstonia (basa Éstonia: Eesti Vabariik) mangrupakeun hiji nagara di Éropa Tengah. Wates darat nagara ieu nya éta wates 339 km jeung Latvia di kidul jeung 229 km kalawan Rusia di wétan. Di kalér aya Teluk Finlandia jeung di kulon aya Laut Baltik. Nagara ieu minangka anggota Uni Éropa ti 1 Méi 2004.
Politik[édit | sunting sumber]
Éstonia mangrupa nagara démokrasi konstitusional kalawan hiji présidén nu dipilih ku parlemén unikameral. Pamiluna diayaan saban opat taun. Pamaréntah atawa badan éksekutifnya kawangun ti perdana menteri nu dinominasikeun présidén jeung 14 urang menteri. Pamaréntah éta kedah disatujuan ku parlemén saméméh diistrénan.
Badan législatifnya nya éta Riigikogu, hiji parlemén unikameral nu miboga 101 korsi. Anggotana dipilih ku rahayat pikeun période jabat opat taun. Voting liwat internét mimiti dilaksanakeun dina pamilu-pamilu lokal di Éstonia.
Babagian administratif[édit | sunting sumber]
Maakonnad[édit | sunting sumber]
Éstonia dibagi kana 15 maakonnad (tunggal - maakond).
- Maakond Harju (Harjumaa)
- Maakond Hiiu (Hiiumaa)
- Maakond Ida-Viru (Ida-Virumaa)
- Maakond Järva (Järvamaa)
- Maakond Jõgeva (Jõgevamaa)
- Maakond Lääne (Läänemaa)
- Maakond Lääne-Viru (Lääne-Virumaa)
- Maakond Pärnu (Pärnumaa)
- Maakond Põlva (Põlvamaa)
- Maakond Rapla (Raplamaa)
- Maakond Saare (Saaremaa)
- Maakond Tartu (Tartumaa)
- Maakond Valga (Valgamaa)
- Maakond Viljandi (Viljandimaa)
- Maakond Võru (Võrumaa)
Tempo ogé[édit | sunting sumber]
Tumbu luar[édit | sunting sumber]
Tingali ogé Éstonia di Wikivoyage
- (en) Situs resmi
Albania · Andorra · Arménia1 · Austria · Azerbaijan1 · Bélarus · Bélgia · Bosnia jeung Hérzégovina · Britania Raya (Inggris, Irlandia Kalér, Skotlandia, Wales) · Bulgaria · Céko · Dénmark · Éstonia · Finlandia · Géorgia1 · Hungaria · Irlandia · Islandia · Italia · Jérman · Kazakhstan2 · Kroasia · Latvia · Liechtenstéin · Lithuania · Luksemburg · Makédonia · Malta · Moldova · Monako · Monténégro · Norwégia · Perancis · Polandia · Portugal · Romania · Rusia2 · San Marino · Sérbia · Siprus1 · Slovakia · Slovénia · Spanyol · Suis · Swédia · Turki2 · Ukraina · Vatikan · Walanda · Yunani


text:
Honshū
Honshū (本州? hartina "Daratan Utama") nyaeta pulo panggedena di Jepang, disebut Pulo utama; di kiduleun Hokkaidō meuntas Selat Tsugaru, kalereun Shikoku meuntas Inland Sea, kaler-wetaneun Kyūshū meuntas Selat Kanmon. Pulo ieu nomer tujuh pulo panggedenna, sarta nomer dua pulo panglobana populasi di dunya sanggeus Jawa.
Titik ekstrim[édit | sunting sumber]
Titik pangkalerna di Honshū nyaeta Shimokita Peninsula di Ōma, Aomori, pangkidulna di Cape Kure, Kushimoto, Wakayama. Pulo ieu beulah wetan diwatesan ku Todogasaki di Miyako, Iwate sarta di kulon ku Bishanohana di Shimonoseki, Yamaguchi. Pulo ieu manjang antara 8 darajat bujur jeung 11 darajat lintang.


text:
Andrea Hirata
Andrea Hirata Seman Said Harun lahir di pulo Belitung tanggal 24 Oktober 1982.[1] Manéhna dipikawanoh minangka pangarang novel anu karyana dijadikeun filmn tur téater musikal.[1] Andrea Hirata téh lulusan S1 Ékonomi Universitas Indonésia.[1] Sanggeus ngaréngsékeun studi S1 di UI, lalaki anu kiwari masih digawé di kantor puseur PT Telkom ieu meunang beasiswa Uni Éropa pikeun studi Master of Science di Université de Paris, Sorbonne, Perancis jeung Sheffield Hallam University, United Kingdom.[1]
Tésis Andrea dina widang ékonomi télékomunikasi meunang pangajén ti éta dua universitas sarta manéhna lulus cum laude.[1] Tésis éta geus diadaptasi kana Basa Indonésia sarta mangrupa buku teori ékonomi télékomunikasi kahiji anu ditulis ku urang Indonésia.[1] Buku éta geus medar minangka référénsi Ilmiah.[1] Nu nulis Indonésia anu asalna ti Pulo Belitong, Propinsi Bangka Belitung ieu masih hirup melajang nepi ka ayeuna.[1] Status lajang ngabalukarkeun manéhna meunang gosip nu teu pikangeunaheun.[1] Alatan dina bulan Nopémber 2008, mecenghul pangakuan ti saurang awéwé, Roxana anu ngaku minangka urut pamajikanana.[1] Pamustunganana kaungkab yén Andrea memang kungsi nikah jeung Roxana dina 5 Juli 1998, tapi geus dibatalkeun dina taun 2000.[1] Alasan Andrea ngalakonan pembatalan ieu alatan Roxana nikah waktu dirina masih berstatus pamajikan batur.[1]
Ngaran Andrea Hirata Seman Said Harun melejit seiring kesuksesan novel kahijina, Laskar Pelangi.[2] Lalaki ieu beuki kaceluk basa novel kahijina anu jadi best seller diangkat ka layar lebar ku duo sineas Riri Riza sarta Mira Lesmana.[2] Anjeunna leuwih dipikawanoh kalayan ngaran Andrea Hirata.[2] Sajaba Laskar Pelangi, lulusan S1 Ékonomi Universitas Indonésia ieu ogé nulis Sang Pemimpi sarta Edensor, sarta Maryamah Karvop.[2] Kaopat novel kasebut kagabung dina tetralogi.[2]
Suksés kalayan novel tetralogi, Andrea Hirata ngarambah dunya film.[2] Novelna anu kahiji, geus diangkat ka layar lebar, jeung judul sarua, Laskar Pelangi dina 2008.[2] Kalayan Riri Riza minangka sutradara sarta Mira Lesmana produser, film ieu jadi film anu pang fenomenal di 2008.[2] Sarta jelang ahir taun 2009, Andrea babarengan Miles Films sarta Mizan Production balik merilis sekuelna, Sang Pemimpi.[2]


text:
Gunung
Gunung nyaéta hiji wangun taneuh nu ngagunduk di saluhureun wewengkon sabudeureunnana. Gunung biasana leuwih luhur jeung lewang tibatan pasir, tapi aya oge sasaruannana, tur maké ngaranna ogé gumantung kana adat lokalna sorangan. Sababaraha pajabat ngadéfinisikeun gunung ku cara ngitung punclutna nu kudu leuwih tina besaran tinangtu; misalna, Ensiklopedia Britannica ngawatesan luhurna gunung kudu leuwih ti 2000 suku (610 m), kakara bisa disebut gunung.
Gunung biasana kawangun alatan ku ayana gerakan téktonik lémpéng, gerakan orogénik atawa gerakan épirogénik.
Tempo oge[édit | sunting sumber]
- Daptar gunung
- Daptar punclut gunung pangluhurna sadunya
- Barisan gunung jeung Daptar barisan gunung
- Daptar gunung di Vénus
- Daptar gunung di Bulan
- Pakta géografi dunya
- Galeri gunung
- Ngaran Latén gunung
- Punclut


text:
Baheula Bandung dipikawanoh ku ngaran Kota Kembang jeung sajarahna Bandung Lautan Api. Tapi kumaha kaayaan kiwari ? Bandung kakoncara ku sebutan lautan factory outlet (FO) jeung kota kuliner. Tiap ahir minggu, ratusan rebu kendaraan/tutumpakan ngajugjug Kota(dayeuh) Bandung ngan sauukur keur ngasaan kuliner/rupa-rupa kadaharan dibarengan ku hawa nu karasana matak tiris kana awak. Balikna, maranehna mawa hasil balanjaan ti FO nu ngajajar di sabudereun peuseur dayeuh.
Hadirna para pelancong/turis ti domestik atawa ti luar nagri eta nambah heurin Bandung. Tangtu kaayaan jadi macet unggal waktu. Teu ngan sauukur ahir minggu ampir unggal poe. Macet kiwari jadi kadaharan sapopoe, warga nu ancik di Bandung oge jadi rudet komo deui ditambah ku banjir nu datang dina usum na. Hujan ngan sababaraha jam wae, jalan-jalan di Bandung kakeueum. Malahan, banjir oge jadi langganan di wewengkon dataran luhur di Bandung bagian kaler(utara).
Kiwari Bandung lain jadi kota kembang atawa lautan api. Bandung jadi kota banjir. Korbanna nepi ka puluhan rebu. Data ahir nu ditulis ku sababaraha bewara nyatet korban banjir utamana di Bandung selatan(kidul) geus nepi ka leuwih kana 40.000 kulawarga. Angka ieu terus nambah kulantaran usum hujan tacan rengse. Malahan aya wilayah nu unggal taun ngalaman kabanjiran. Taya solusi nu pasti keur warga salian saran kudu direlokasi.
Kukituna kumaha carana nungkulan pasualan banjir ?, taya lian hayu sakabeh warga masarakat Jawa Barat hususna warga kota bandung urang ngabebenah lingkungannana kudu ‘’beberes’’ jeung ‘’beberesih’’ supaya teu jadi beban keur anak incu.
Kulantaran sakabeh ‘’bencana’’ ieu mangrupakeun akibat tina ‘’pengambil kebijakan sarta keptusan’’, nu mangrupakeun konci nu utama. Bandung baris ancur lamun dipimpin ku pamimpin pulitik. Bandung kudu dipimpin ku pamimpin nu ngabogaan imajinasi ngawangun Bandung tanpa ngaleungitkeun kaarifan lokal. Pamimpin ieu engkena baris nyadarkeun kaum intelektual keur babarengan ngawangun Bandung. ‘’ Geus waktuna eureun nyalahkeun paripolah masarakat leutik minangka cukang lantaran banjir’’. enya kituu…!
Filed under: Tepas | 1 Pairan »


text:
Korsi
Korsi nya éta pangdiukan saurangeun nu sukuna opat, jangkungna leuwih kurang sapanjang bitis kolot, sok disebut ogé korsih, korsi panjang bisa di diukan ku dua urang atawa leuwih. [1] bojod korsi nu pangdiukannana tina rarawat (ram) hoé nu rusak nepi ka lamun diuk téh birit bisa moncor ka hadap, sok disebut ogé bodol.[1]
Rupa-rupa korsi[édit | sunting sumber]
- Korsi lipet, korsi nu bisa ditikelkeun lamun geus dipaké. [1]
- Korsi puter, korsi nu bisa muter ka gigir.[1]
- Korsi goyang atawa korsi dengklang, korsi saurangeun anu handapeunana tungtung suku hareup-tukang beulah kénca jeung beulah katuhu dipasang dua kai nu rada melengkung, nepi ka lamun gék didiukan téh bisa ceueut-ceueutan ka handap ka tukang.[1]
- Korsi sudut, nya éta korsi anu biasaba tina bahan dasar busa.[2] Osok dipaké korsi paranti tamu.[2] Rupa-rupa korsi sudut :
- Korsi Sudut Jepara nya éta korsi tamu anu maké bahan dasarna tina kai.[2] Anapon kai anu dipaké pikeun korsi téh nya éta kai jati, mahoni.[2] Korsi sudut japara miboga ciri khasna nya éta ayana motif ukiran.[2] Korsi sudut japara nepi ka ayaeuna loba paminatna boh di Indonésia boh di luar negri.[2] Ku sabab ayana ajén éstétis dina unggal karya-karya anu dijieun ku pengrajin jepara éta nu ngalantarankeun lobana peminat korsi sudut jepara.[2] Salain ti éta desain anu dinamis nu matak ngirut anu ningali. [2]
- Korsi sudut asmad hampir sarua jeung korsi sudut japara ku sabab ajén ukir anu dijualna.[2] Anu nyarieun korsi sudut asmad nya éta pengrajin mébel jeung ukir jepara anu ahli jeung profesional dibidangna.[2] Ilaharna korsi sudut asmad miboga ukuran 2-2-1-sudut jeung méja, bahan dasarna kai jati solid finishing melamin jeung ukiran jepara, anu cocok pikeun ngeusian rohangan tamu, méré kesan elegan.[2]
- Korsi roda, nya éta alat bantu anu dipaké ku jalma anu teu bisa leumpang.[3] Ieu alat téh bisa dimajukeun kalayan didorong ku nu lain, bisa ogé dipajukeun maké leungeun, atawa maké mesin otomatis.[3]Rupa-rupa korsi roda :
- Korsi roda manual, nya éta korsi roda anu dipajukeuna ku leungeun anu maké korsi roda, bisa dipaké pikeun sagala kagiatan, beuratna sakitar 21-24 kg.[3] Korsi roda manual teu bisa dipaké ku penderita cacat anu leungeuna cacat. [4]
- Korsi roda reclining, korsi roda ieu osok disebut korsi roda rebah.[3] Korsi ieu bisa disarandéan kalayan nyalsé ku sabab bisa di atur panyarandéanana sakitar kemiringan ± 145°-180° saluyu jeung kabutuhan pasén.[3] Salain ti éta paranti paninjekan suku ogé bisa di atur, bisa di naékeun atwa di turunkeun. [4] korsi ieu biasana dipaké ku pasén annu boga panyakit stroke atawa pasén anu miboga masalah din tonggong.[3] Ku sabab korsi ieu aya bagian-bagian anu bisa diatur, lantaran kitu osok dipaké pikeun pasén anu keur therapy diluhur korsi roda ieu. [4]
- Korsi roda pikeun iinditan, korsi roda anu didesain simple beuratna sakitar 12-15 kg.[3] Model korsi roda ieu leuwih trendy jeung loba jinisna, saperti rodana leutik saperti roda stroller, materialna dijieun tina bahan pilihan jeung warnana ogé matak ngirut[3]. Korsi roda (Wheelchair) mangrupa alat bantu médis pikeun mobilitas pasén, boh kagiatan di jero rohangan atawa di luar.[3]
- Korsi roda listrik nya éta korsi roda anu dipajukeuna ku motor listrik anu biasana dipaké lalampahan jauh ku pasén. Ilaharna ieu korsi téh sok dipaké ku pasén anu cacat atawa cacat ganda nepi ka teu bisa majukeun korsi ku sorangan.[4] Cara majukeuna ngan saukur majukeun tuas saperti joystick.[4] Biasana ieu korsi téh aya alat pikeun ngeusi ulang batré anu bisa langsung diasupkeun dina stop kontak di imah.[4]
- Korsi roda olahraga, nya éta korsi anu dipaké pikeun olahraga, kapasitasna nya éta 1 roda dihareup saperti trike (sapeda roda tilu).[4] Mangrupa perangkat anu umum dipanggihan dina acara pekan olah raga atawa Olimpiade pikeun anu cacat.[4]
Galeri[édit | sunting sumber]
catetan[édit | sunting sumber]
- ↑ a b c d e [Danadibrata,R.A.(2006).Kamus Basa Sunda.Bandung: Kiblat Buku Utama.]
- ↑ a b c d e f g h i j k Kursi Sudut Asmad (Dicutat tanggal 15 Oktober 2011)
- ↑ a b c d e f g h i Kursi Roda (Dicutata tanggal 15 Oktober 2011)
- ↑ a b c d e f g h Sejarah Korsi Roda dan Perkembangannya (Dicutata tanggal 15 Oktober 2011)


text:
Ku : Mamat Sasmita
Kangaranan sampeu mah keur urang Sunda moal bireuk deui, pasti aya dimana-mana jeung deuih kaasup beubeutian anu kalandep. Geura we teu di pakampungan teu di kota, sampeu geus jadi kadaharan alternatif, jadi bahan kaolahan nu bisa jadi kadaharan rupa rupa ngaranna jeung rupa-rupa cara ngolahna. Loba pisan rupana kadaharan anu diolah tina sampeu kayaning awug, talem, ancemon, gegetuk, golodog, katimus, comro, misro jeung rea deui, malah kaayeunakeun mah apan aya goreng sampeu keju sagala (ngaran kadaharan ieu sawareh beunang nyutat tina buku Masakan Jeung Amis-amis, Bale Pustaka, 1951)
Sampeu (Manihot esculenta, Crautz.) ceuk beja tina sababaraha sumber, asalna ti Amerika Tengah malah aya nu nyebutkeun asalna ti Brazil. Di Brazil ngaran tradisionalna tapioca. Sampeu datangna ka Indonesia kira-kira dina abad ka 17 sigana dibawa ku bangsa Potugis. (http://www.indobiogen.or.id/berita_artikel/mengenal_plasmanutfah.php )
Kurah koreh kana kamus, neangan kecap sampeu, dina kamus Sunda Satjadibrata (1944) tuluy kamus Sunda-Inggris Jonathan Rigg (1862), sarua kecap sampeu teu kapanggih, rada hememg, naha bet euweuh..?
Terus nyasar kana kamus Sunda Danadibrata (pedah ieu kamus di susun ti taun 1930 nepi ka taun 1970, kamusna medal taun 2006), tah dina kamus ieu mah aya, malah dijelaskeun rada eces nyaeta ngaran kadaharan anu asalna tina beuti dapuran sampeu, malah dina ieu kamus disebutkeun sampeu teh asalna ti Brazil datangna ka Indonesia kurang leuwih dina taun 1860 M. Naha pedah sampeu kakara jol ka Tatar Sunda salila 2 taun nepi ka kecap sampeu teu diasupkeun kana kamus Jonathan Rigg kulantaran kecap sampeu tacan umum dina waktu harita. Ngan aya kecap lain nyaeta dangdeur anu dieja dangdĕr nu hartina cassava, padahal cassava teh sampeu sampeu keneh dina basa Inggris. Kamus Sunda-Inggris Jonathan Rigg disusun sapuluh taun samemeh diterbitkeun, jadi meureun dina taun 1850 teh sampeu geus aya ngan disebutna dangdeur tea, jadi asa leuwih percaya lamun sampeu datangna ka Indonesia teh samemeh taun eta.
Sigana kecap sampeu teh turunan tina kecap cassave (Belanda) tuluy disebut sapĕ jadi sapeu nu saterusna jadi sampeu (bandingkeun jeung kaspĕ dina basa Jawa jeung sawĕ dina basa Madura).
Geus jadi kacapangan dina mangsa keur paceklik, dina mangsa keur paila, kurang dahareun kulantaran usum halodo anu panjang, sampeu jadi kadaharan pilihan anu kacida mangfaatna. Disagigireun jadi kadaharan, sampeu ge bisa dijadikeun ubar diantarana keur reumatik, bohak nu geus aya nanahna. Keur ngubaran reumatik carana lima lambar daun sampeu ditambah ku apu paranti nyeupah, tuluy di eta bahan teh ditutu nepu ka lemes, meunang nutu tuluy dibalurkeun kana nu karasa. Ari keur ngubaran anu bohak mah sampeuna we diparud tuluy dipopokkeun kanu bohak (tingali dina http://www.iptek.net.id/ind/pd_tanobat/view.php?id=151 ).
Sampeu pikeun masyarakat Kampung Cireundeu, Kelurahan Leuwigajah, Kecamatan Cimahi Selatan jadi kadaharan utama, malah ngadahar kadaharan anu asalna tina beas dianggap pamali (pantangan). Pangna aya pantangan kitu kajadianana dina mangsa Belanda keur ngajajah keneh, di Cireundeu aya kajadian musibah kalaparan anu parna. Salah saurang inohong ti Cireundeu harita nya neangan tarekah pikeun ngungkulanana, anu satuluyna meunang pituduh sangkan ulah ngadahar kadaharan tina beas, pikeun gantina kudu tina sampeu. Eta kajadian teh dina taun 1924, nya ti harita masyarakat Cireundeu ganti kadaharan tina beas kana sampeu tug nepi ka kiwari.
Produksi sampeu di Indonesia nurutkeun ti FAO statistik taun 2000 kurang leuwih 16.1 juta ton, masih keneh eleh ku Thailand anu lobaba dina taun anu sarua kurang leuwih 19.1 juta ton, padahal lamun nilik kana lega lahan anu aya di Indonesia kuduna mah Indoneisa leuwih loba. Tina eta hasil produksi teh dipake di Indonesia sorangan lobana kurang leuwih 85% (bisa ditingali dina http://www.fao.org/es/esc/en/20953/21029/highlight_28829en.html ).
Kahareup mah aya alusna urang mimiti nurutan masyarakat Cireundeu, anu disebut “makanan pokok” teh ulah bae ngan ukur beas, komo lamun nilik kaayeunakeun harga beas anu sakitu teterekelanana, leuwih hade aya pilihan lain diantarana sampeu. Sabab sampeu lamun ditingali kandungan gizina meh mapakan kana beas. Unggal 100 gram sampeu ngandung energi 359 kkal, karbohidrat 86,5 gram, protein 1,4 gram.
Ayeuna perkara saliara (Lantana camara), nyaeta tutuwuhan anu jadi sorangan di kebon anu teu dipiara, kaasup perdu atawa rada gerembel, jangkungna aya nu nepi ka 2 meter, daunna oval buluan, kembangna laleutik warnana aya nu beureum, aya nu bodas, buahna lamun geus asak sok rada hideung sagede-gede terong peuheur, sok dihakanan ku manuk cangkurileung. Ngaran salian ti saliara sok aya nu nyebut tai hayam, lantana atawa cĕnte.
Saliara bisa dijieun ubar diantarana keur keputihan atawa ngubaran ateul dina kulit, carana mah daun saliara dirieus tulus dibalurkeun kana tempat nu aya panyakitna. Kahade daun saliara lamun over dosis bisa jadi lieur tur bisa utah-utahan (http://www.iptek.net.id/ind/pd_tanobat/), di pilemburan sok aya kajadian domba mabok alatan loba teuing ngahakan daun saliara.
Dina buku Tata Bahasa Sunda beunang S.Coolsma (seri ILDEP penerbit Djambatan, 1985, beunang nerjemahkeun tina buku Sundaneesche Spraakkunst, 1904, ditarjamahkeun ku Husein Wijayakusumah jeung Yus Rusyana), aya catetan cenah kecap saliara teh kecap anu salah ucap tina De Seriere. Ari De Seriere teh ngaran jalma bangsa Belanda anu lengkepna Guillaume De Seriere, dina taun 1828 kungsi mingping kebon enteh percobaan didaerah Wanayasa Karawang, malah saterusna jadi Residen Karawang dina taun 1835. Sigana salila De Seriere keur mingpin kebon enteh percobaan di Wanayasa mindeng paparentah ngababad tatangkalan anu aya harita kaasup tangkal lantana, anu ahirna jadi kacapangan disebut tangkal seriere anu saterusna jadi saliara.
Kecap saliara meh kapanggih dina unggal kamus basa Sunda, malah aya kecap turunana nyaeta nyaliara anu hartina gancang nerekab ka mana-mana. Duka teuing ieu teh bener atawa henteuna mah, atawa ngan sakadar heureuyna bangsa Belanda harita, pedah kecap saliara memper-memper kana kecap sereire.
Salian ti kecap saliara anu jadi catetan dina buku S.Coolsma teh nyaeta kecap rudin, dina eta buku disebutkeun rudin teh ngaran jalma nu asalna ti Sukabumi. Boga karesep kana maen (judi) jeung madat, lamun ayeunana mah meureun resep ngaganja atawa kana narkoba, nepi ka sagala hartabandana beak. Saterusna kakaburan ka Bandung dina kaayaan anu balangsak, nepi ka aya kacapangan lamun ningali jalma anu balangsak tur papakeanana raradutan sok disebut rudin. Hanjakalna ieu kajadian teh teu disebutkeun iraha-irahana.
Kecap rudin meh kapanggih dina unggal kamus basa Sunda anu hartina dangdanan anu kacida bututna, deukeut-deukeut kana nista.
Mamat Sasmita
Nu ngokolakeun Rumah Baca Buku Sunda di Bandung


text:
Tre Cool
Tre Cool anu ngaran aslina Frank Edwin Wright III nya éta drummer ti grup musik Green Day[1][2]. Tre Cool lahir di Frankfurt, Jerman tanggal 9 Désémber 1972[1][2]. Bapana,pilot helikopter di Vietnam milih pikeun balik deui ka Amerika Serikat, Frank digedékeun di Kalifornia jeung 2 dulurna[1]. Tatanggana Frank nya éta Lawrence Livermore anu boga grup musik punk, The Lookouts![1][2]. Frank asup ka ieu grup musik teus meunang sebutan Tre Cool (Tre= tilu, anu dicokot ti kecap III dina ngaran aslina) anu nepi ka ayeuna ieu sebutan téh masih dipaké[1][2].
Sabada John Kiffmeyer kaluar ti grup musik Sweet Children, Billie Joe Armstrong, jeung Mike Dirnt ngarékrut Tre Cool pikeun jadi drummer, terus ngaran Sweet Children diganti jadi Green Day[1]. Tre leuwih milih kaluar ti sakolana lantaran tuntutan profési[2]. Bapana Tre ngadukung pisan kana naon anu dipilampah ku anakna, malah mah nalika tur di Yilu tempat anu béda, Bapana anu nguruskeun ngeunaan transportasina[2]. Kieu koméntar Bapana ngeunaan Green Day: